CELEX: 52018DC0024
Language: sl
Date: 2018-01-17
Title: Predlog PRIPOROČILO SVETA o ključnih kompetencah za vseživljenjsko učenje

EVROPSKA KOMISIJA
            Bruselj, 17.1.2018
            COM(2018) 24 final
            2018/0008(NLE)
            Predlog
            PRIPOROČILO SVETA
            o ključnih kompetencah za vseživljenjsko učenje
            (Besedilo velja za EGP)
            {SWD(2018) 14 final}
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Evropske družbe in gospodarstva se soočajo s pomembnimi digitalnimi in tehnološkimi inovacijami ter spremembami na trgu dela in demografskimi spremembami. Številna delovna mesta, ki jih poznamo danes, pred desetletjem niso obstajala, v prihodnosti pa bodo nastale številne nove oblike zaposlitev. Komisija v Beli knjigi o prihodnosti Evrope poudarja, da bo „[v]ečina otrok, ki danes vstopajo v osnovno šolo, [...] najverjetneje zaposlena na novih vrstah delovnih mest, ki še ne obstajajo“. Soočanje s tem bo „zahteval[o] ogromne naložbe v znanja in spretnosti ter obsežno preoblikovanje sistemov izobraževanja in vseživljenjskega učenja“
                     1
                  .
               
            
            
               Izobraževanje in usposabljanje sta delna rešitev, ki bi več ljudem omogočila dostojno zaposlitev, se bolje odzivala na potrebe po spretnostih v gospodarstvu in okrepila odpornost Evrope. Vseživljenjsko učenje mora zaradi hitrega tehnološkega napredka in povezanih sprememb profilov in zahtev delovnih mest temeljiti na dobrem sodelovanju in sinergijah med industrijo, izobraževanjem, usposabljanjem in učenjem. Hkrati se morajo tej realnosti prilagoditi tudi sistemi izobraževanja in usposabljanja. Zlasti se zdi, da ni več dovolj, da mladi pridobijo določen nespremenljiv nabor spretnosti ali znanj, temveč morajo razviti odpornost, pridobiti širok nabor kompetenc in se naučiti prilagajati na spremembe.
                  2
                Zato sta potreba po vseživljenjskem učenju, s katerim ljudje nove in relevantnejše kompetence pridobivajo skozi celo življenje, in njegova vrednost očitnejši kot kadar koli prej. 
            
            
               
                  Voditelji 27 držav članic ter Evropskega sveta, Evropskega parlamenta in Evropske komisije so se v Rimski izjavi z dne 25. marca 2017 zavezali k prizadevanju za Unijo, „kjer bodo mladi deležni najboljše izobrazbe in usposabljanja ter bodo lahko študirali in našli zaposlitev po vsej celini“
                     3
                  .
               
            
            
               Naše družbe in gospodarstva so močno odvisna od visoko izobraženih in usposobljenih ljudi. Spretnosti, kot so ustvarjalnost, kritično mišljenje, samoiniciativnost in reševanje problemov, imajo pomembno vlogo pri soočanju s kompleksnostjo in spremembami v današnji družbi. V Razmisleku o izkoriščanju globalizacije se priznava, da so za družbo, ki je vedno bolj mobilna in digitalna, potrebni novi načini učenja ter fleksibilnejši modeli usposabljanja in izobraževanja, v Razmisleku o socialni razsežnosti Evrope pa se poudarja pomen pravega nabora spretnosti in kompetenc za ohranjanje življenjskih standardov po Evropi
                  4
               . Podnebne spremembe in omejeni okoljski viri skupaj z gospodarsko in socialno neenakostjo pomenijo, da mora vsa človekova dejavnost upoštevati trajnostni razvoj. 
                  5
                
            
            
               Kot je Komisija jasno navedla v sporočilu o krepitvi evropske identitete s pomočjo izobraževanja in kulture
                  6
               , bi moral evropski izobraževalni prostor olajšati sodelovanje in mobilnost učencev, delavcev v izobraževanju in usposabljanju ter institucij za izobraževanje in usposabljanje. To temelji na skupnem interesu vseh držav članic, da se v celoti izkoristijo možnosti izobraževanja in kulture kot gonilne sile za ustvarjanje delovnih mest, socialno pravičnost, aktivno državljanstvo in evropsko identiteto v vsej njeni raznolikosti. Je odgovor na vse večjo mobilnost na evropskih trgih dela, potrebo po vedno večjem vlaganju v učenje jezikov ter digitalno, podjetniško, naravoslovno, tehniško, inženirsko in matematično kompetenco. Evropski svet je nato decembra 2017 med drugim pozval k proučitvi ukrepov za reševanje izzivov glede spretnosti v zvezi z digitalizacijo, kibernetsko varnostjo, medijsko pismenostjo in umetno inteligenco ter potrebe po vključujočem in na vseživljenjskem učenju ter inovacijah temelječem pristopu k izobraževanju in usposabljanju
                  7
               .
            
            
               V ostrem nasprotju s temi zahtevami podatki najnovejšega programa OECD za mednarodno primerjavo dosežkov učencev (PISA) kažejo, da so za petino učencev v Evropski uniji značilni nezadostni dosežki pri bralni, matematični in naravoslovni pismenosti
                  8
               . Zaskrbljujoče je, da se je med letoma 2012 in 2015 trend slabih rezultatov za EU kot celoto še povečal. V državah, vključenih v program OECD za mednarodno ocenjevanje kompetenc odraslih (PIAAC) za leto 2012, zgolj najnižjo raven bralne pismenosti dosega med 4,9 % in 27,7 % odraslih, zgolj najnižjo raven računske pismenosti pa med 8,1 % in 31,7 % odraslih. 
                  9
                
            
            
               Poleg tega ima 44 % državljanov EU slabe digitalne spretnosti ali jih nima (19 %)
                  10
               , čeprav imajo hitre tehnološke in digitalne spremembe velik vpliv na naša gospodarstva in družbe. Zaradi hitre digitalne preobrazbe gospodarstva danes skoraj vsa delovna mesta zahtevajo neko raven digitalne pismenosti, enako pa velja tudi za udeležbo v širši družbi. Digitalne spretnosti so dandanes tako pomembne kot bralna in računska pismenost, zato Evropa potrebuje digitalno pismene ljudi, ki tehnologij niso sposobni le uporabljati, temveč z njihovo uporabo tudi inovirati in voditi. 
            
            
               Prvo načelo evropskega stebra socialnih pravic je, da ima vsakdo pravico do kakovostnega in vključujočega izobraževanja, usposabljanja in vseživljenjskega učenja
                  11
               . Pomanjkanje kompetenc, potrebnih za uspešno udeležbo v družbi in na trgu dela, povečuje tveganje brezposelnosti, revščine in socialne izključenosti. Ovira vključujočo in trajnostno rast ter konkurenčnost industrije in zmožnost za inovacije. Raziskave kažejo, da je izboljšanje osnovnih spretnosti v bralni in računski pismenosti ter digitalne kompetence predpostavka za razvoj širšega nabora ključnih kompetenc; zlasti je tesno povezano z osebnostnim razvojem, razvojem učne kompetence in državljanske kompetence
                  12
               .
            
            
               Leta 2006 sta Evropski parlament in Svet sprejela Priporočilo o ključnih kompetencah za vseživljenjsko učenje
                  13
               . V njem državam članicam priporočata, naj v okviru svojih strategij za vseživljenjsko učenje razvijejo zagotavljanje ključnih kompetenc vsem. Poleg tega so v priloženem evropskem referenčnem okviru ključnih kompetenc opredeljene kompetence, ki jih vsak posameznik potrebuje za osebnostno izpolnitev in razvoj, zaposljivost, socialno vključenost in aktivno državljanstvo. Države članice so bile pozvane, naj uporabljajo referenčni okvir, da zagotovijo, da začetno izobraževanje in usposabljanje vsem mladim ponuja sredstva za oblikovanje ključnih kompetenc do ravni, ko bodo sposobni za odraslo življenje, in da bo odraslim omogočeno razvijati in posodabljati njihove ključne kompetence vse življenje. 
            
            
               Od leta 2006 so se načini poučevanja in učenja zelo spremenili: na priložnosti za pridobivanje kompetenc vpliva večja uporaba tehnologije, okrepljeno učenje na daljavo in povečanje priložnostnega učenja z uporabo digitalnih naprav. Glede na izkušnje v zadnjem desetletju morajo izobraževanje, usposabljanje in učenje bolj izkoriščati te nove priložnosti, da bi dejavno podpirali razvoj skozi vse življenje. Učne izkušnje vseh učencev na vseh tematskih področjih je treba obogatiti z okrepljenim sodelovanjem med formalnim in neformalnim učenjem. To se lahko doseže s spodbujanjem meddisciplinarnega učenja, raziskovalnega učenja, pripravništev in učenja skozi delo. 
            
            
               Cilj predlaganega priporočila je izboljšati razvoj ključnih kompetenc za vse ljudi skozi vse življenje in spodbujati ukrepe, ki so potrebni za doseganje tega cilja. Države članice spodbuja, da ljudi bolje pripravijo na spreminjajoče se trge dela in aktivno državljanstvo v bolj raznolikih, mobilnih, digitalnih in globalnih družbah ter da razvijejo učenje v vseh življenjskih obdobjih. Zlasti poziva k vlaganju v osnovne spretnosti, podjetnostno in digitalno ter jezikovno kompetenco, da bi vsem omogočili aktivno udeležbo v družbi in gospodarstvu. Prav tako poziva k vlaganju v naravoslovno, tehniško, inženirsko in matematično kompetenco, da bi spodbudili znanstveno razumevanje in naredili poklicne poti v naravoslovju, tehniki, inženirstvu in matematiki privlačnejše. Predlagano priporočilo nadomešča Priporočilo o ključnih kompetencah za vseživljenjsko učenje, ki sta ga leta 2006 sprejela Evropski parlament in Svet
                  14
               . Priporočilo bo:
            
            
               ·podpiralo izvajanje prvega („Vsakdo ima pravico do kakovostnega in vključujočega izobraževanja, usposabljanja in vseživljenjskega učenja, da ohrani in pridobi znanja in spretnosti, ki mu omogočajo polno udeležbo v družbi in uspešno obvladovanje prehajanja na trgu dela.“) ter četrtega načela evropskega stebra socialnih pravic (krepitev „[...] pravic[e] do hitre in individualno prilagojene pomoči, da izboljša svoje možnosti za zaposlitev ali samozaposlitev“, vključno s pravico „do podpore za iskanje zaposlitve, usposabljanje in prekvalifikacijo“);
            
            
               ·podpiralo vzpostavitev evropskega izobraževalnega prostora s strinjanjem o ključnih kompetencah, ki jih potrebujejo vsi učenci, podporo mobilnosti učencev in izobraževalnih delavcev ter posebno podporo razvoju jezikovne kompetence, da bi olajšali mobilnost in sodelovanje v Evropi;
            
            
               ·podpiralo razvoj podjetnostne kompetence, da bi razvili nujne spretnosti in odnose, vključno z ustvarjalnostjo, samoiniciativnostjo, timskim delom, razumevanjem tveganja in občutkom odgovornosti; 
            
            
               ·se odzvalo na spreminjajoče se zahteve po kompetencah, vključno z osnovnimi spretnostmi, digitalno kompetenco, naravoslovno, tehniško, inženirsko in matematično kompetenco, ter poudarilo ukrepe za podporo razvoju teh kompetenc; 
            
            
               ·poudarilo vlogo aktivnega državljanstva, skupnih vrednot in temeljnih pravic;
            
         
         
            
               ·vključilo rezultate desetletja Združenih narodov za izobraževanje za trajnostni razvoj ter zagon, ki ga je prinesel cilja trajnostnega razvoja ZN 4 – izobraževanje 2030; 
            
            
               ·pomagalo državam članicam, izobraževalnemu okolju, okolju usposabljanja in učnem okolju ter izobraževalnim delavcem bolje podpirati razvoj kompetenc s pripravo dobrih praks v podporo razvoju ključnih kompetenc;
            
            
               ·prispevalo k pripravi prihajajočega strateškega okvira za evropsko sodelovanje v izobraževanju in usposabljanju s promoviranjem skupnega razumevanja ključnih kompetenc;
            
            
               ·podpiralo uporabo evropskih virov financiranja, kot so Erasmus+, evropski strukturni in investicijski skladi in pobuda Obzorje 2020.
            
            
               Priloženi delovni dokument služb Komisije vsebuje nadaljnje dokaze iz predhodnih izkušenj pri izvajanju Priporočila o ključnih kompetencah za vseživljenjsko učenje iz leta 2006, analizo, ki to novo priporočilo podpira, ter primere obstoječih politik in projektov, ki podpirajo razvoj kompetenc v okviru vseživljenjskega učenja. 
            
            
               Ozadje
            
            
               Ključne kompetence so tiste, ki jih vsi posamezniki potrebujejo za osebnostno izpolnitev in razvoj, zaposljivost, socialno vključenost in aktivno državljanstvo. Sestavljajo jih „znanja, spretnosti in odnosi“ in so širše od pojma zgolj (akademskega) „znanja“. 
            
            
               V evropskem referenčnem okviru ključnih kompetenc za vseživljenjsko učenje iz leta 2006 (v nadaljnjem besedilu: referenčni okvir) je bilo opredeljenih osem ključnih kompetenc:
            
            
               ·sporazumevanje v maternem jeziku;
            
            
               ·sporazumevanje v tujih jezikih;
            
            
               ·matematična kompetenca ter osnovne kompetence v znanosti in tehnologiji;
            
            
               ·digitalna pismenost;
            
            
               ·učenje učenja;
            
            
               ·socialne in državljanske kompetence;
            
            
               ·samoiniciativnost in podjetnost ter
            
            
               ·kulturna zavest in izražanje.
            
            
               Države članice in zainteresirane strani referenčni okvir in njegove temeljne koncepte uporabljajo od njegovega sprejetja; večina držav članic je sprejela ustrezne reforme. Te reforme se močno razlikujejo, države članice pa so sčasoma tudi prilagodile opredelitve ključnih kompetenc. Večina reform je bila sprejetih v šolskem izobraževanju ali poklicnem izobraževanju in usposabljanju. Napredek je očiten pri ključnih kompetencah, ki jih je lahko povezati s tradicionalnimi šolskimi „predmeti“, na primer sporazumevanju v maternem jeziku in tujih jezikih ali matematični kompetenci, ne pa toliko pri kompetencah, ki presegajo meje tradicionalnih „predmetov“, na primer učenju učenja, podjetnosti ali socialni in državljanski kompetenci
                  15
               .
            
            
               Izobraževanje, usposabljanje in učenje se soočajo z izzivi pri uporabi v kompetence usmerjenih pristopov k poučevanju in učenju. Premik od statične zasnove učnih vsebin k dinamični opredelitvi znanja, spretnosti in odnosov, ki jih mora učenec razviti v učnem procesu, zahteva radikalen premik v izobraževanju, usposabljanju in učenju, ki bo vplival na njihovo organizacijo in ocenjevanje. 
            
            
               Poleg tega potrebe po kompetencah niso statične; vse življenje se spreminjajo. V šoli pridobljene kompetence je treba razvijati, da ostanejo ustrezne vse življenje; posodabljanje kompetenc in pridobivanje novih glede na spreminjajoče se potrebe je vseživljenjski proces. Zatorej mora imeti vsakdo možnost svoje kompetence razvijati vse življenje. 
            
            
               To priporočilo predstavlja ne le posodobljen evropski referenčni okvir ključnih kompetenc za vseživljenjsko učenje, ampak tudi opisuje dobre prakse, ki podpirajo pripravo v kompetence usmerjenih pristopov k izobraževanju in usposabljanju, vključno z neformalnim učenjem v okviru vseživljenjskega učenja.
            
         
         
            
               •Skladnost z veljavnimi predpisi s področja zadevne politike
            
            
               Skupno poročilo Sveta in Komisije za leto 2015 o izvajanju strateškega okvira za evropsko sodelovanje v izobraževanju in usposabljanju (ET 2020) je postavilo jasne prednostne naloge, tj. da je treba razviti „ustrezna in visokokakovostna znanja, spretnosti in kompetence, pridobljene v celotnem obdobju vseživljenjskega učenja, s poudarkom na vplivu učnih rezultatov na zaposljivost, inovativnost, aktivno državljanstvo in dobro počutje“
                  16
               .
            
            
               Komisija v sporočilu o krepitvi evropske identitete s pomočjo izobraževanja in kulture
                  17
                poziva k vlaganju v ljudi in njihovo izobraževanje ter zagotovitvi, da sistemi izobraževanja in usposabljanja pomagajo vsem učencem pridobiti znanje, spretnosti in kompetence, ki so v današnjem svetu nujni. Prav tako močno povezuje skupno razumevanje kompetenc, ki jih vsakdo potrebuje, in vzpostavitev evropskega izobraževalnega prostora.
            
            
               Pregled priporočila Sveta o ključnih kompetencah iz leta 2006 je bil napovedan v novem programu znanj in spretnosti za Evropo, da bi razvili skupno in posodobljeno razumevanje ključnih kompetenc, spodbudili njihovo uvedbo v učne načrte in programe usposabljanja ter zagotovili podporo njihovi boljši pripravi in ocenjevanju
                  18
               .
            
            
               Komisija je v pobudi „Vlaganje v mlade v Evropi“, ki je bila sprejeta 7. decembra 2016
                  19
               , in v naknadnih sporočilih o razvoju šol in odličnem poučevanju za dober začetek v življenju
                  20
                ter o posodobitvi visokošolskega izobraževanja
                  21
                maja 2017 še bolj poudarila potrebo po vlaganju v razvoj kompetenc in več ambicioznosti na tem področju.
            
            
               Svet v priporočilu, sprejetem decembra 2016, z naslovom „Poti izpopolnjevanja: nove priložnosti za odrasle“ priporoča, naj se odraslim z nizko ravnijo spretnosti, znanj in kompetenc glede na individualne potrebe ponudi priložnost, da pridobijo minimalno raven bralne in računske pismenosti ter digitalne kompetence in/ali pridobijo širok nabor spretnosti, znanj in kompetenc v skladu s priporočilom o ključnih kompetencah za vseživljenjsko učenje iz leta 2006.
            
            
               Svet je v priporočilu z dne 20. decembra 2012 o potrjevanju neformalnega in priložnostnega učenja
                  22
                države članice pozval, naj v skladu z nacionalnimi okoliščinami in posebnostmi ter kot se jim zdi ustrezno, najpozneje do leta 2018 vzpostavijo ureditev za potrjevanje neformalnega in priložnostnega učenja, ki posameznikom omogoča, da se jim potrdijo znanje, spretnosti in kompetence, pridobljeni z neformalnim in priložnostnim učenjem, ter da pridobijo polne ali, kjer je to primerno, delne kvalifikacije.
            
            
               Priporočilo Sveta z dne 22. maja 2017 o evropskem ogrodju kvalifikacij za vseživljenjsko učenje, ki razveljavlja Priporočilo Evropskega parlamenta in Sveta z dne 23. aprila 2008 o uvedbi evropskega ogrodja kvalifikacij za vseživljenjsko učenje,
                  23
                nudi skupni referenčni okvir, ki posameznikom in organizacijam pomaga primerjati različne sisteme kvalifikacij in ravni kvalifikacij iz teh sistemov.
            
            
               Okvir Europass
                  24
                ljudem pomaga bolje sporočati in opisati njihove kompetence in kvalifikacije.
            
            
               •Skladnost z drugimi politikami Unije
            
            
               
                  Komisija v svojem sporočilu o krepitvi evropske identitete s pomočjo izobraževanja in kulture poudarja, da je izobraževanje temelj produktivne in ustvarjalne delovne sile ter posledično odpornega gospodarstva. Poudarja potrebo po vlaganju v ljudi, njihove kompetence in priložnosti. Posebej se sklicuje na potrebo po večjih prizadevanjih pri podpiranju razvoja ključnih kompetenc
                     25
                  . 
               
               
                  V evropskem stebru socialnih pravic sta poudarjeni „pravic[a vsakogar] do kakovostnega in vključujočega izobraževanja, usposabljanja in vseživljenjskega učenja, da ohrani in pridobi znanja in spretnosti, ki mu omogočajo polno udeležbo v družbi in uspešno obvladovanje prehajanja na trgu dela“, ter pravica do nadaljnjega usposabljanja in prekvalifikacije
                     26
                  .
               
            
            
               V predlogu priporočila Sveta o skupnih vrednotah, vključujočem izobraževanju in evropski razsežnosti poučevanja
                  27
                je zlasti izpostavljena državljanska kompetenca, kot je opisana v Prilogi k temu priporočilu. V njem je navedena vrsta ukrepov, ki bi jih države članice lahko sprejele ob podpori Unije. 
            
            
               V sporočilu Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o akcijskem načrtu za digitalno izobraževanje
                  28
                je navedeno, kako lahko sistemi izobraževanja in usposabljanja bolje uporabljajo inovacije in digitalno tehnologijo ter podpirajo razvoj ustreznih digitalnih kompetenc, potrebnih za življenje in delo v času hitrih digitalnih sprememb. Akcijski načrt za digitalno izobraževanje se posebej osredotoča na sisteme začetnega izobraževanja in usposabljanja ter zajema šole, poklicno izobraževanje in usposabljanje ter visoko šolstvo. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pobuda je skladna s členoma 165 in 166 Pogodbe o delovanju Evropske unije (PDEU). Člen 165 določa, da Unija prispeva k razvoju kakovostnega izobraževanja s spodbujanjem sodelovanja med državami članicami ter po potrebi s podpiranjem in dopolnjevanjem njihovih dejavnosti, pri čemer v celoti upošteva odgovornost držav članic za vsebino in organizacijo njihovih izobraževalnih sistemov. Člen 166 določa, da Unija izvaja politiko poklicnega usposabljanja, ki podpira in dopolnjuje dejavnost držav članic, pri čemer v celoti upošteva njihovo odgovornost za vsebino in organizacijo poklicnega usposabljanja.
            
            
               Pobuda ne predlaga nobene razširitve pristojnosti EU za sprejemanje predpisov ali zavezujočih zavez držav članic. Države članice se bodo v skladu s svojimi nacionalnimi okoliščinami odločile, kako bodo izvedle to priporočilo.
            
            
               •Subsidiarnost (za neizključno pristojnost) 
            
            
               
                  Številne države članice sicer imajo lastne nacionalne okvire kompetenc, s katerimi usmerjajo izobraževanje in usposabljanje, vendar je izmenjava dobrih praks pri nadaljnji podpori v kompetence usmerjenemu poučevanju in učenju trenutno omejena.
               
            
         
         
            
               Dodana vrednost tega priporočila na ravni Unije je sposobnost Unije, da:
            
            
               ·izoblikuje skupni referenčni okvir potrebnih ključnih kompetenc, 
            
            
               ·spodbuja skupno razumevanje pomena vseživljenjskega učenja,
            
            
               ·lajša izmenjavo znanja, strokovnih izkušenj in dobrih praks,
            
            
               ·podpira pobude na ravni EU za spodbujanje razvoja kompetenc,
            
            
               ·podpira oblikovanje okvirov kompetenc, ki pomagajo opredeliti učne izide in na katerih temeljijo prakse ocenjevanja in vrednotenja,
            
            
               ·podpira oceno razvoja kompetenc in spremlja napredek na ravni EU.
            
            
               •Sorazmernost
            
            
               
                  Predlog krepi skupno razumevanje ključnih kompetenc za vseživljenjsko učenje in postavlja temelje za države članice in Komisijo pri izmenjavi dobrih praks ter oblikovanju politik na nacionalni in evropski ravni v podporo pridobivanju ključnih kompetenc. Predlog zajema vse ravni izobraževanja in usposabljanja, formalnega, neformalnega in priložnostnega učenja ter vse starostne skupine. Ukrep se šteje za sorazmernega, saj so zaveze, ki jih bodo sprejele države članice, prostovoljne in vsaka država članica določi svoj pristop.
               
            
            
               •Izbira instrumenta
            
            
               
                  Za prispevek k doseganju ciljev iz členov 165 in 166 Pogodbe o delovanju Evropske unije ta pogodba Svetu dovoljuje sprejetje priporočil na predlog Komisije. 
               
               
                  Priporočilo Sveta je ustrezen instrument na področju izobraževanja in usposabljanja, saj ima EU na tem področju podporno pristojnost, in je instrument, ki je bil pogosto uporabljen za evropske ukrepe na področju izobraževanja in usposabljanja. Kot pravni instrument izraža zavezanost držav članic k ukrepom v besedilu in zagotavlja tehtnejšo politično podlago za sodelovanje na tem področju, hkrati pa povsem upošteva pristojnost držav članic na področju izobraževanja in usposabljanja.
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  Ni relevantno.
               
            
            
               •Posvetovanja z zainteresiranimi stranmi
            
            
               Opravljena je bila vrsta namenskih posvetovanj in strokovnih seminarjev, začenši s forumom o izobraževanju, usposabljanju in mladih oktobra 2016. Prav tako so potekale razprave s predstavniki držav članic o pregledu priporočila o ključnih kompetencah iz leta 2006 na sestankih skupine na visoki ravni ET 2020, srečanjih generalnih direktorjev, pristojnih za šolsko izobraževanje, poklicno izobraževanje in usposabljanje ter visoko šolstvo, ter srečanju Svetovalnega odbora za poklicno izobraževanje in usposabljanje, Odbora za kulturne zadeve in Svetovalne skupine za Youthpass.
            
            
               Od 22. februarja do 19. maja 2017 je bilo odprto spletno javno posvetovanje, na katerem je bilo zbranih skoraj 500 odzivov in predloženih 69 dokumentov o stališčih. Prispevki kažejo dobro pokritost ministrstev za izobraževanje in nevladnih zainteresiranih strani. Posvetovalni proces se je sklenil 14. junija 2017 s konferenco v Bruslju
                  29
               .
            
            
               Rezultati posvetovanja potrjujejo pomen evropskega referenčnega okvira ključnih kompetenc. Anketiranci so potrdili, da so potrebne spremembe, da bi zagotovili, da bi okvir odražal politični, socialni, gospodarski, ekološki in tehnološki napredek zadnjega desetletja.
            
            
               Ključne ugotovitve spletnega javnega posvetovanja so:
            
         
         
            
               ·večina anketirancev meni, da je referenčni okvir pomembno orodje za 
            
            
               ·izobraževanje, usposabljanje in učenje (77 %);
            
            
               ·v večini prispevkov avtorji vidijo potrebo po manjših spremembah referenčnega okvira (65 %);
            
            
               ·anketiranci poudarjajo potrebo po nadaljnji podpori uporabe referenčnega okvira in 
            
            
               ·podpori v kompetence usmerjenega izobraževanja, usposabljanja in učenja v Evropi.
            
            
               V spletnem posvetovanju, dokumentih o stališčih in na posvetovalnih srečanjih/konferencah je bila poudarjena potreba po: 
            
            
               ·odzivu na zahteve po kompetencah na področju pismenosti, jezikov in sporazumevanja v današnjih večjezičnih in kulturno raznolikih družbah; 
            
            
               ·hitrem odzivanju na spreminjajoče se digitalno in tehnološko okolje s posodobitvijo opredelitve digitalne kompetence. Ta posodobitev bi morala vključevati izkušnje iz oblikovanja in podpiranja uporabe široko rabljenega okvira digitalne kompetence
                  30
               ;
            
            
               ·nadaljnjem izboljšanju razvoja kompetenc v matematiki, naravoslovju in tehniki; 
            
            
               ·poudarjanju pomembnosti osebnostnih in medosebnih spretnosti (včasih se imenujejo življenjske, socialne in čustvene ali mehke veščine), ki posameznikom pomagajo pri odzivanju na negotovost in spremembe. Predlaga se nadaljnja okrepitev spretnosti, kot so kritično mišljenje, timsko delo, medkulturne spretnosti in reševanje problemov, v referenčnem okviru; 
            
            
               ·poudarjanju trajnosti v priporočilu po desetletju Združenih narodov za izobraževanje za trajnostni razvoj (2005–2014) ter zaradi svetovnih ciljev trajnostnega razvoja, vključno s ciljem za izobraževanje 2030; 
            
            
               ·poudarjanju državljanske kompetence in vloge državljanstva, skupnih vrednot in človekovih pravic. Vedno pomembneje je opolnomočenje posameznikov, da delujejo kot odgovorni, aktivni ljudje, ki lahko prispevajo k mirnim, strpnim, vključujočim in varnim družbam. V tem okviru se predlaga tudi krepitev medijske pismenosti in medkulturnih spretnosti;
            
            
               ·poudarjanju ustvarjalnosti, sposobnosti načrtovanja in upravljanja procesov ter soočanja s tveganjem v okviru informiranega sprejemanja odločitev kot bistvenih razsežnosti podjetnostne kompetence. Izražena je bila želja po uskladitvi posodobljenih opredelitev z okvirom EntreComp
                  31
               ;
            
            
               ·upoštevanju širših sodobnih oblik kulturnega izražanja in vključitvi razvijanja lastne kulturne identitete. Poudariti bi bilo treba pozitiven in odprt odnos do drugih kultur in kulturnih razlik.
            
            
               V posvetovanju se je potrdilo, da se je referenčni okvir uporabljal predvsem za formalno učenje na primarni in sekundarni ravni. Zato je potrebna trdnejša povezanost z drugimi vrstami izobraževanja in usposabljanja, kot so predšolska vzgoja in varstvo, poklicno in strokovno izobraževanje in usposabljanje, visoko šolstvo, izobraževanje odraslih in neformalno učenje. 
            
            
               Končno je bilo predlagano tudi, da se za podporo uporabi referenčnega okvira okrepi usmerjanje in podpora delavcev v izobraževanju in usposabljanju ter proučijo načini za podpiranje pristopov k ocenjevanju, tako v okviru poučevanja in učenja kot v upravljanju izobraževanja in usposabljanja. 
            
            
               •Zbiranje in uporaba strokovnih mnenj
            
            
               Predlog temelji na širokem naboru poročil in študij o učinku priporočila o ključnih kompetencah iz leta 2006, povezanih reformah v državah članicah in relevantnih projektih, ki jih je financirala EU. V skupnem poročilu Sveta in Evropske komisije iz leta 2010 so bile proučene prve izkušnje držav članic pri prehodu na v kompetence usmerjene učne načrte v izobraževanju in usposabljanju
                  32
               . Ugotovitve mreže evropskih politik o razvoju ključnih kompetenc v šolskem izobraževanju KeyCoNet
                  33
                in poročilo Eurydice iz leta 2012
                  34
                predstavljajo dober pregled uporabe referenčnega okvira v šolskem izobraževanju. Poročila Cedefopa
                  35
                nudijo vpogled v vlogo, ki jo imel referenčni okvir v poklicnem izobraževanju in usposabljanju.
            
            
               Dokazi so bili zbrani tudi s študijami, izvedenimi za namene pregleda, vključno s pregledom literature o uporabi evropskega referenčnega okvira in primerjalno analizo mednarodnih in nacionalnih okvirov kompetenc
                  36
               .
            
            
               Za posamezne kompetence je delo temeljilo na študijah in poročilih po posameznih področjih, ko na primer nedavnih poročilih o pismenosti in učenju jezikov
                  37
               , izobraževanju na področju naravoslovja
                  38
               , socialnem in čustvenem izobraževanju
                  39
               , državljanski vzgoji
                  40
               , podjetnostnem izobraževanju
                  41
               , državljanski kompetenci
                  42
                ter kulturni zavesti in izražanju
                  43
               . 
            
         
         
            
               Pregled je upošteval tudi poročila in študije OECD, Unesca in Sveta Evrope, ki se ukvarjajo z opredelitvijo okvirov kompetenc na področju izobraževanja, usposabljanja in učenja
                  44
               . Dodaten pomemben vir informacij je bilo delo Skupnega raziskovalnega središča (JRC), zlasti na področju digitalne in podjetnostne kompetence
                  45
               .
            
            
               •Ocena učinka
            
            
               Zaradi dopolnilnega pristopa dejavnosti k pobudam držav članic, prostovoljne narave predlaganih dejavnosti in obsega pričakovanih učinkov ocena učinka ni bila izvedena. Pripravljeni predlog temelji na prejšnjih študijah, posvetovanjih z državami članicami in javnem posvetovanju.
            
            
               •Ustreznost in poenostavitev ureditve
            
            
               
                  Ni relevantno.
               
            
            
               •Temeljne pravice 
            
            
               
                  Ni relevantno.
               
            
            
               4.PRORAČUNSKE POSLEDICE
            
            
               Ta pobuda ne zahteva dodatnih sredstev iz proračuna EU.
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               
                  Za podporo izvajanju predloga Komisija predlaga v sodelovanju z državami članicami pripraviti podporne smernice, ki bodo obravnavala pomanjkljivosti pri izvajanju v kompetence usmerjenega poučevanja in učenja.
               
               
                  Komisija namerava poročati o uporabi Priporočila v okviru evropskega sodelovanja na področju izobraževanja, usposabljanja in učenja.
               
            
            
               •Obrazložitveni dokumenti (za direktive)
            
            
               
                  Ni relevantno.
               
            
            
               •Natančnejša pojasnitev posameznih določb predloga
            
            
               Določbe v zvezi z državami članicami
            
            
               Države članice so pozvane, naj okrepijo razvoj ključnih kompetenc za vse učence, zlasti tiste iz prikrajšanih okolij. Pozvane so, naj okrepijo prizadevanja za dvig zlasti ravni doseganja osnovnih spretnosti (bralne in računske pismenosti ter osnovnih digitalnih spretnosti), digitalne in podjetnostne kompetence, naravoslovne, tehniške, inženirske in matematične ter jezikovne kompetence. Po potrebi naj okrepijo svojo podporo v kompetence usmerjenim pristopom k izobraževanju in učenju v vseh kontekstih izobraževanja, usposabljanja in učenja.
            
            
               Predlog poleg posodobljenega evropskega referenčnega okvira ključnih kompetenc vsebuje tudi več dobrih praks za podporo delavcem v vseh kontekstih izobraževanja, usposabljanja in učenja pri v kompetence usmerjenem učenju ter za nadaljnji razvoj ocenjevanja ključnih kompetenc. Za podporo razvoju ključnih kompetenc je treba oblikovati in uporabljati najrazličnejše podporne učne pristope in kontekste; države članice se spodbuja, naj podpirajo njihov nadaljnji razvoj.
            
            
               V Priporočilu je poudarjena tudi potreba po podpori ciljev trajnostnega razvoja ZN z njihovim vključevanjem v izobraževanje, usposabljanje in neformalno učenje.
            
         
         
            
               Države članice so pozvane, naj poročajo o izkušnjah in napredku pri zagotavljanju ključnih kompetenc.
            
            
               Določbe v zvezi s Komisijo
            
            
               Komisija predlaga nadaljnji razvoj smernic o v kompetence usmerjenih pristopih v izobraževanju, usposabljanju in učenju ter podporo pobudam za oblikovanje in spodbujanje izobraževanja za trajnostni razvoj v skladu s ciljem trajnostnega razvoja 4 ZN: vsem enakopravno zagotoviti kakovostno izobrazbo ter spodbujati možnosti vseživljenjskega učenja za vsake
                  46
               .
            
            
               Komisija predlaga pripravo pregleda stanja za spremljanje razvoja ključnih kompetenc in za zagotavljanje informacij o ukrepih, izvedenih v podporo razvoju kompetenc. Pripraviti namerava predlog za prihodnja evropska referenčna merila za razvoj kompetenc v zvezi z naslednjim ciklom strateškega okvira za evropsko sodelovanje v izobraževanju in usposabljanju.
            
            
               2018/0008 (NLE)
            
            
               Predlog
            
            
               PRIPOROČILO SVETA
            
            
               o ključnih kompetencah za vseživljenjsko učenje
            
            
               (Besedilo velja za EGP)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije ter zlasti členov 165 in 166 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Prvo načelo evropskega stebra socialnih pravic
                  47
                je, da ima vsakdo pravico do kakovostnega in vključujočega izobraževanja, usposabljanja in vseživljenjskega učenja, da lahko ohrani in pridobi znanja in spretnosti, ki mu omogočajo polno udeležbo v družbi in uspešno obvladovanje prehodov na trgu dela. Steber prav tako določa pravico vsakogar do hitre in prilagojene pomoči za izboljšanje možnosti za zaposlitev ali samozaposlitev, do usposabljanja in prekvalifikacije, do nadaljnjega izobraževanja ter do podpore za iskanje zaposlitve. Spodbujanje razvoja kompetenc je eden izmed ciljev evropskega izobraževalnega prostora, ki bi lahko „v celoti izkoristi[l] možnosti izobraževanja in kulture kot gonilne sile za ustvarjanje delovnih mest, socialno pravičnost, aktivno državljanstvo, pa tudi kot sredstvo za izražanje identitete Evrope v vsej njeni raznolikosti“ 
                  48
               .
            
            
               (2)Ljudje potrebujejo pravi nabor spretnosti in kompetenc za ohranjanje trenutnega življenjskega standarda, podpiranje visokih stopenj zaposlenosti in spodbujanje socialne kohezije v jutrišnji družbi in svetu dela.
                  49
                Podpora ljudem po vsej Evropi pri pridobivanju spretnosti in kompetenc, ki jih potrebujejo za osebnostno izpolnitev, zaposljivost in socialno vključenost, pomaga krepiti odpornost Evrope v času hitrih in temeljitih sprememb.
            
            
               (3)Leta 2006 sta Evropski parlament in Svet Evropske unije sprejela Priporočilo o ključnih kompetencah za vseživljenjsko učenje. To priporočilo države članice poziva, naj „razvijajo ponudbo ključnih kompetenc za vse kot del svojih strategij za vseživljenjsko učenje, vključno s strategijami za doseganje splošne pismenosti, in uporabijo ‚Ključne kompetence za vseživljenjsko učenje – evropski referenčni okvir‘
                  50
               “. Priporočilo je od sprejetja ključni referenčni dokument za oblikovanje v kompetence usmerjenega izobraževanja, usposabljanja in učenja. 
            
            
               (4)Dandanes so se zahteve po kompetencah spremenile, saj je za vedno več delovnih mest značilna avtomatizacija, ker imajo tehnologije pomembnejšo vlogo na vseh področjih življenja in dela, podjetnostna, socialna in državljanska kompetenca pa postajajo pomembnejše za zagotavljanje odpornosti in sposobnosti prilagajanja na spremembe.
            
            
               (5)Hkrati mednarodne raziskave, kot sta PISA
                  51
                in PIAAC
                  52
               , kažejo na konstantno visok delež najstnikov in odraslih z nezadostnimi osnovnimi spretnostmi. Leta 2015 je imela petina učencev resne težave pri razvoju ustreznih bralnih, matematičnih ali naravoslovnih spretnosti
                  53
               . V nekaterih državah zgolj najnižjo raven bralne in računske pismenosti dosega do tretjina odraslih
                  54
               . 44 % prebivalcev Unije ima slabe digitalne spretnosti ali pa jih sploh nima (19 %)
                  55
               .
            
            
               (6)Zato je vlaganje v osnovne spretnosti postalo pomembnejše kot kdaj koli prej. Visokokakovostno izobraževanje, vključno z obšolskimi dejavnostmi in širokim pristopom k razvoju kompetenc, izboljša ravni doseganja osnovnih spretnosti
                  56
               . Poleg tega je treba v družbi, ki postaja vedno bolj mobilna in digitalna, raziskati nove načine učenja
                  57
               . Digitalne tehnologije vplivajo na izobraževanje, usposabljanje in učenje z razvojem prožnejših učnih okolij, prilagojenih potrebam izjemno mobilne družbe
                  58
               .
            
            
               (7)V novem programu znanj in spretnosti za Evropo je bil napovedan pregled Priporočila o ključnih kompetencah za vseživljenjsko učenje iz leta 2006 ter priznano, da je vlaganje v znanja, spretnosti in kompetence ter v skupno in sodobno razumevanje ključnih kompetenc prvi korak v spodbujanju izobraževanja, usposabljanja in neformalnega učenja v Evropi
                  59
               .
            
         
         
            
               (8)V odziv na socialne in gospodarske spremembe, ob upoštevanju razprav o prihodnosti dela in po javnem posvetovanju o pregledu priporočila o ključnih kompetencah iz leta 2006, je treba pregledati in posodobiti tako Priporočilo kot tudi evropski referenčni okvir ključnih kompetenc za vseživljenjsko učenje, pri tem pa poseben poudarek nameniti spodbujanju podjetnosti.
            
            
               (9)Razvoj ključnih kompetenc, njihovo vrednotenje in zagotavljanje v kompetence usmerjenega izobraževanja, usposabljanja in učenja bi bilo treba podpreti z vzpostavitvijo dobrih praks za boljšo podporo izobraževalnim delavcem pri njihovih nalogah in izboljšanjem njihove izobrazbe, za posodobitev metod in orodij za ocenjevanje in vrednotenje ter za uvedbo novih in inovativnih oblik poučevanja in učenja
                  60
               . Zato bi moralo Priporočilo na osnovi izkušenj zadnjega desetletja obravnavati izzive izvajanja v kompetence usmerjenega izobraževanja, usposabljanja in učenja.
            
            
               (10)Podpora vrednotenju kompetenc bo posameznikom omogočila, da se njihove kompetence priznavajo in da pridobijo polne ali, kadar je to primerno, delne kvalifikacije
                  61
               . Temelji lahko na obstoječih ureditvah za vrednotenje neformalnega in priložnostnega učenja pa tudi evropskem ogrodju kvalifikacij
                  62
               , ki zagotavlja skupen referenčni okvir za primerjavo ravni kvalifikacij in v katerem so navedene kompetence, potrebne za njihovo pridobitev. Poleg tega ima ocenjevanje pomembno vlogo pri oblikovanju učnih procesov in usmerjanju ter pomaga ljudem izboljšati kompetence, tudi glede na spreminjajoče se zahteve na trgu dela
                  63
               .
            
            
               (11)Opredelitev niza ključnih kompetenc, potrebnih za osebnostno izpolnitev, zaposljivost in socialno vključenost, se je oblikovala skozi socialna in gospodarska gibanja, pa tudi skozi različne pobude v Evropi v zadnjem desetletju. Posebna pozornost je bila namenjena izboljšanju osnovnih spretnosti, vlaganju v učenje jezikov, izboljšanju digitalne in podjetnostne kompetence, pomembnosti skupnih vrednot pri delovanju naših družb in spodbujanju večjega števila mladih k poklicem v naravoslovju. Ta gibanja bi se morala odražati v referenčnem okviru.
            
            
               (12)Cilj trajnostnega razvoja 4.7 poudarja, da je treba „[p]oskrbeti, da bodo vsi učenci pridobili znanje in spretnosti, potrebne za spodbujanje trajnostnega razvoja, tudi z izobraževanjem o trajnostnem razvoju in trajnostnem načinu življenja, človekovih pravicah, enakosti spolov, spodbujanju kulture miru in nenasilja, državljanstvu sveta ter spoštovanju kulturne raznolikosti in prispevka kulture k trajnostnemu razvoju.“
                  64
                Ta cilj se odraža v pregledu referenčnega okvira.
            
            
               (13)Nudenje učenja jezikov, ki je vedno bolj pomembno za sodobne družbe, medkulturno razumevanje in sodelovanje, ima koristi od skupnega evropskega referenčnega okvira za jezike
                  65
               . Ta okvir pomaga pri opredeljevanju glavnih elementov kompetence in podpira proces učenja. Poleg tega je podlaga za opredeljevanje jezikovnih kompetenc na splošno in je upoštevan v posodobitvi referenčnega okvira.
            
            
               (14)Priprava okvira digitalne kompetence
                  66
                in okvira podjetnostne kompetence
                  67
                se je izkazala za koristno za podporo razvoja kompetenc. Podobno referenčni kompetenčni okvir Sveta Evrope za demokratično kulturo
                  68
                predstavlja celovit sklop vrednot, spretnosti in odnosov za ustrezno udeležbo v demokratičnih družbah. Vsi ti okviri so bili ustrezno upoštevani pri posodobitvi referenčnega okvira. 
            
            
               (15)Da bi več mladih spodbudili k poklicnim potem v naravoslovju, tehniki, inženirstvu in matematiki, so pobude povsod po Evropi začele z uporabo raziskovalnih pedagoških pristopov izobraževanje na področju naravoslovja povezovati z umetnostjo in drugimi predmeti ter sodelovati s širokim naborom socialnih akterjev in industrij
                  69
               . Čeprav se opredelitev navedenih kompetenc skozi leta ni bistveno spremenila, postaja podpora razvoju kompetenc na področju naravoslovja, tehnike, inženirstva in matematike vedno pomembnejša, kar bi se moralo odražati v tem priporočilu.
            
            
               (16)Neformalno učenje je pomembno in relevantno glede na izkušnje, pridobljene z mladinskim in prostovoljskim delom, pa tudi množičnim športom. Neformalno učenje ima pomembno vlogo pri podpiranju razvoja bistvenih medosebnih, sporazumevalnih in kognitivnih spretnosti, kot so: kritično mišljenje, analitične spretnosti, ustvarjalnost, reševanje problemov in odpornost, ki olajšajo vstopanje mladih v odraslost, aktivno državljanstvo in delovno življenje
                  70
               . Vzpostavitev boljšega sodelovanja med različnimi učnimi konteksti pomaga spodbujati najrazličnejše učne pristope in kontekste
                  71
               .
            
            
               (17)Za spodbujanje razvoja ključnih kompetenc v okviru vseživljenjskega učenja bi bilo treba podporo zagotoviti na vseh ravneh izobraževanja, usposabljanja in učenja: za razvoj kakovostne predšolske vzgoje in varstva
                  72
               , še boljše šolsko izobraževanje in zagotavljanje odličnega poučevanja
                  73
               , zagotavljanje poti izpopolnjevanja nizko usposobljenim odraslim
                  74
                pa tudi nadaljnji razvoj začetnega in stalnega poklicnega izobraževanja in usposabljanja
                  75
                ter posodobitev visokega šolstva
                  76
               . 
            
            
               (18)To priporočilo bi moralo zajemati širok razpon kontekstov izobraževanja, usposabljanja in učenja, tako formalnega kot neformalnega v okviru vseživljenjskega učenja. Moralo bi si prizadevati za vzpostavitev skupnega razumevanja kompetenc, ki lahko podprejo prehode in sodelovanje med temi različnimi učnimi okolji. Določa dobre prakse, ki bi lahko naslovile potrebe izobraževalnih delavcev, kar vključuje učitelje, vodje usposabljanja, izobraževalce učiteljev, vodje ustanov za izobraževanje in usposabljanje, zaposlene, odgovorne za usposabljanje sodelavcev, raziskovalce in univerzitetne predavatelje, mladinske delavce ter izobraževalce odraslih, pa tudi delodajalcev in zainteresiranih strani na trgu dela. To priporočilo je naslovljeno tudi na institucije in organizacije, vključno s socialnimi partnerji in organizacijami civilne družbe, ki usmerjajo in podpirajo ljudi pri izboljšanju njihovih kompetenc od zgodnjega otroštva skozi vse življenje.
            
            
               (19)To priporočilo v celoti spoštuje načeli subsidiarnosti in sorazmernosti –
            
            
               SPREJEL NASLEDNJE PRIPOROČILO:
            
            
               Države članice bi morale:
            
            
               1.podpirati pravico do kakovostnega in vključujočega izobraževanja, usposabljanja in vseživljenjskega učenja ter zagotavljati priložnosti za vse, da razvijejo ključne kompetence s polno uporabo okvira „Ključne kompetence za vseživljenjsko učenje – evropski referenčni okvir“ iz Priloge, in 
            
            
               1.1.v okviru nacionalnih strategij za vseživljenjsko učenje okrepiti razvoj ključnih kompetenc za vse od zgodnjega otroštva naprej; 
            
            
               1.2.podpirati mlade in odrasle, ki se soočajo s prikrajšanostjo ali imajo posebne potrebe, pri uresničevanju njihovega potenciala.
            
            
               2.podpirati razvoj ključnih kompetenc, pri tem pa posebno pozornost nameniti: 
            
            
               2.1.zvišanju ravni doseganja osnovnih spretnosti (bralne in računske pismenosti ter osnovnih digitalnih spretnosti) kot osnovi za nadaljnje učenje in sodelovanje v družbi;
            
            
               2.2.spodbujanju pridobivanja kompetenc v naravoslovju, tehniki, inženirstvu in matematiki ter sprejetju ukrepov za spodbujanje večjega števila mladih, da se odločijo za poklicne poti na teh področjih;
            
         
         
            
               2.3.zviševanju in izboljšanju ravni digitalne kompetence na vseh ravneh izobraževanja in usposabljanja v vseh segmentih prebivalstva; 
            
            
               2.4.razvijanju podjetnostne kompetence, ustvarjalnosti in samoiniciativnosti, zlasti med mladimi, tudi s spodbujanjem priložnosti za učence in dijake, da v obdobju primarnega oziroma sekundarnega izobraževanja pridobijo vsaj eno podjetniško izkušnjo;
            
            
               2.5.zvišanju ravni jezikovne kompetence in podpori učencem za učenje različnih jezikov glede na njihove delovne in življenjske razmere;
            
            
               3.olajšati pridobivanje ključnih kompetenc z uporabo dobrih praks v podporo razvoju ključnih kompetenc, kot je določeno v Prilogi, zlasti s:
            
            
               3.1.spodbujanjem različnih učnih pristopov in kontekstov, vključno z ustrezno uporabo digitalnih tehnologij, v izobraževanju, usposabljanju in učenju;
            
            
               3.2.nudenjem podpore izobraževalnim delavcem v zvezi z v kompetence usmerjenim vseživljenjskim učenjem v izobraževanju, usposabljanju in učenju; 
            
            
               3.3.podpiranjem in nadaljnjim razvojem ocenjevanja in vrednotenja ključnih kompetenc;
            
            
               3.4.krepitvijo sodelovanja med izobraževanjem, usposabljanjem in učenjem na vseh ravneh in na različnih področjih za izboljšanje neprekinjenosti razvoja kompetenc učencev in razvoja inovativnih učnih pristopov;
            
            
               3.5.krepitvijo orodij, virov in usmerjanja v izobraževanju, usposabljanju, zaposlovanju in drugih učnih okoljih za podporo posameznikom pri upravljanju njihovih poti vseživljenjskega učenja;
            
            
               4.vključiti cilje trajnostnega razvoja ZN v izobraževanje, usposabljanje in učenje;
            
            
               5.poročati o izkušnjah in napredku pri spodbujanju ključnih kompetenc v vseh sektorjih izobraževanja in usposabljanja, vključno z neformalnim učenjem.
            
            
               POZDRAVLJA DEJSTVO, DA KOMISIJA:
            
            
               6.podpira izvajanje priporočila in uporabo evropskega referenčnega okvira s spodbujanjem vzajemnega učenja med državami članicami in, v sodelovanju z njimi, razvojem referenčnega gradiva in orodij, kot so: 
            
            
               6.1.okviri posameznih kompetenc, ki spodbujajo razvoj in ocenjevanje kompetenc
                  77
               ;
            
            
               6.2.na dokazih temelječa smernic za nove oblike učenja in podporne pristope;
            
            
               6.3.podporna orodja za izobraževalne delavce in druge zainteresirane strani, kot so množični odprti spletni tečaji (MOOC), orodja za samoocenjevanje
                  78
               , mreže, kot sta eTwinning in elektronska platforma za izobraževanje odraslih v Evropi (EPALE);
            
            
               6.4.pristopi k ocenjevanju in vrednotenju ključnih kompetenc, ki temeljijo na predhodnem delu, opravljenem v okviru strateškega okvira za evropsko sodelovanje v izobraževanju in usposabljanju (ET 2020)
                  79
               ;
            
            
               7.podpira pobude za nadaljnji razvoj in spodbujanje izobraževanja za trajnostni razvoj v skladu s ciljem trajnostnega razvoja 4 ZN: vsem enakopravno zagotoviti kakovostno izobrazbo ter spodbujati možnosti vseživljenjskega učenja za vsakogar
                  80
               ;
            
            
               8.proučuje možnost priprave pregleda stanja o zagotavljanju v kompetence usmerjenega izobraževanja, usposabljanja in učenja ter razvoju kompetenc v Uniji.
            
            
               To priporočilo nadomešča Priporočilo Evropskega parlamenta in Sveta z dne 18. decembra 2006 o ključnih kompetencah za vseživljenjsko učenje.
            
         
         
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Evropska komisija (2017), Bela knjiga o prihodnosti Evrope, 
                  https://ec.europa.eu/commission/white-paper-future-europe-reflections-and-scenarios-eu27_sl
                  .
               
               
                  
                     (2)
                  
                        Bela knjiga o prihodnosti Evrope, gl. opombo 1.
               
               
                  
                     (3)
                  
                        Rimska izjava z dne 25. marca 2017, 
                  http://www.consilium.europa.eu/sl/press/press-releases/2017/03/25-rome-declaration/
                  .
               
               
                  
                     (4)
                  
                        Evropska komisija (2017), Razmislek o izkoriščanju globalizacije, 
                  https://ec.europa.eu/commission/publications/reflection-paper-harnessing-globalisation_sl
                  .
               
               
                  
                     (5)
                  
                        Evropsko središče za politično strategijo (2016): strateški dokument 13: The Future of Work (Prihodnost dela); Sklepi Sveta o izobraževanju za trajnostni razvoj iz novembra 2010, 
                  https://ec.europa.eu/epsc/file/strategic-note-13-future-work_en
                  .
               
               
                  
                     (6)
                  
                        Sporočilo Komisije, Krepitev evropske identitete s pomočjo izobraževanja in kulture, Prispevek Evropske komisije k srečanju voditeljev v Göteborgu, 17. novembra 2017, 
                  COM(2017) 673
                  .
               
               
                  
                     (7)
                  
                        Sklepi z zasedanja Evropskega sveta z dne 14. decembra 2017, 
                  EUCO 19/17
                  .
               
               
                  
                     (8)
                  
                        OECD (2016), rezultati raziskave PISA 2015, 
                  https://www.oecd.org/pisa/pisa-2015-results-in-focus.pdf
                  ; Evropska komisija (2016), PISA 2015: EU performance and initial conclusions regarding education policies in Europe (PISA 2015: Uspešnost EU in prvi zaključki glede izobraževalnih politik v Evropi), 
                  https://ec.europa.eu/education/sites/education/files/pisa-2015-eu-policy-note_en.pdf
                  . 
               
               
                  
                     (9)
                  
                        Evropska komisija (2016), Pregled izobraževanja in usposabljanja, str. 81, 
                  http://ec.europa.eu/education/sites/education/files/monitor2016_en.pdf
                  . 
               
               
                  
                     (10)
                  
                        Evropska komisija (2017), Pregled stanja na digitalnem področju za leto 2017, 
                  https://ec.europa.eu/digital-single-market/en/digital-scoreboard
                  . 
               
               
                  
                     (11)
                  
                        Sporočilo Komisije, Vzpostavitev evropskega stebra socialnih pravic, 
                  COM(2017) 250
                  .
               
               
                  
                     (12)
                  
                        OECD (2015), Skills for Social Progress: The Power of Social and Emotional Education (Spretnosti za socialni napredek: moč socialne in čustvene vzgoje), 
                  http://www.oecd.org/edu/skills-for-social-progress-9789264226159-en.htm
                  . 
               
               
                  
                     (13)
                  
                        Priporočilo Evropskega parlamenta in Sveta z dne 18. decembra 2006 o ključnih kompetencah za vseživljenjsko učenje, 
                  2006/962/ES
                  .
               
               
                  
                     (14)
                  
                        2006/962/ES, gl. opombo 13.
               
               
                  
                     (15)
                  
                        Evropska komisija (2017), Literature review of reforms related to 2006 European Framework of Key Competences for lifelong learning (Pregled literature o reformah v zvezi z evropskim okvirom ključnih kompetenc za vseživljenjsko učenje iz leta 2006), 
                  https://ec.europa.eu/education/sites/education/files/key-competences-consultation-2017-strategy_en.pdf
                  . 
               
               
                  
                     (16)
                  
                        Skupno poročilo Sveta in Komisije za leto 2015 o izvajanju strateškega okvira za evropsko sodelovanje v izobraževanju in usposabljanju (ET 2020) – Nove prednostne naloge za evropsko sodelovanje v izobraževanju in usposabljanju, 
                  UL 2015/C 417/04
                  .
               
               
                  
                     (17)
                  
                        COM(2017) 673, gl. opombo 6.
               
               
                  
                     (18)
                  
                        Sporočilo Komisije, Novi program znanj in spretnosti za Evropo, 
                  COM(2016) 381
                  .
               
               
                  
                     (19)
                  
                        Sporočilo Komisije, Vlaganje v mlade v Evropi, COM(2016) 940; Sporočilo Komisije, Izboljšanje in posodabljanje izobraževanja, 
                  COM(2016) 941
                  .
               
               
                  
                     (20)
                  
                        Sporočilo Komisije, Razvoj šol in odlično poučevanje za dober začetek v življenju, 
                  COM(2017) 248
                  .
               
               
                  
                     (21)
                  
                        Sporočilo Komisije o prenovljeni agendi EU za visoko šolstvo, 
                  COM(2017) 247
                  .
               
               
                  
                     (22)
                  
                        Priporočilo Sveta z dne 20. decembra 2012 o potrjevanju neformalnega in priložnostnega učenja, 
                  2012/C 398/01
                  .
               
               
                  
                     (23)
                  
                        Priporočilo Sveta z dne 22. maja 2017 o evropskem ogrodju kvalifikacij za vseživljenjsko učenje, 
                  2017/C 189/3
                  .
               
               
                  
                     (24)
                  
                        Odločba št. 
                  2241/2004/ES
                   Evropskega parlamenta in Sveta o enotnem okviru Skupnosti za preglednost kvalifikacij in usposobljenosti (Europass).
               
               
                  
                     (25)
                  
                        COM(2017) 673, gl. opombo 6.
               
               
                  
                     (26)
                  
                        COM(2017) 250, gl. opombo 11.
               
               
                  
                     (27)
                  
                        COM(2018) 23.
               
               
                  
                     (28)
                  
                        COM(2018) 22.
               
               
                  
                     (29)
                  
                        Evropska komisija (2017), Report on the results of the stakeholder consultation (Poročilo o rezultatih posvetovanja z zainteresiranimi stranmi),
                   https://ec.europa.eu/education/sites/education/files/2017-key-competences-consultation-review_en.pdf
                  . 
               
               
                  
                     (30)
                  
                        Evropska komisija (2014), The Digital Competence Framework (Okvir digitalne kompetence), 
                  https://ec.europa.eu/jrc/en/digcomp/digital-competence-framework
                  .
               
               
                  
                     (31)
                  
                        Evropska komisija (2017), The Entrepreneurship Competence Framework (Okvir podjetnostne kompetence), 
                  https://ec.europa.eu/jrc/en/publication/eur-scientific-and-technical-research-reports/entrecomp-entrepreneurship-competence-framework
                  .
               
               
                  
                     (32)
                  
                        Skupno poročilo Sveta in Komisije o napredku pri izvajanju delovnega programa „Izobraževanje in usposabljanje 2010“ iz leta 2010, 
                  2010/C 117/01
                  .
               
               
                  
                     (33)
                  
                        Key Competence Development in Europe. Catalogue of Initiatives (Razvoj ključnih kompetenc v Evropi. Seznam pobud), 
                  http://keyconet.eun.org
                  .
               
               
                  
                     (34)
                  
                        Evropska komisija (2012), Developing Key Competences at School in Europe: Challenges and Opportunities for Policy (Razvoj ključnih kompetenc v šolah v Evropi: izzivi in priložnosti za politiko), 
                  https://www.ddooss.org/informes/School_in_Europe.pdf
                  . 
               
               
                  
                     (35)
                  
                        Cedefop (2015), Stronger VET for better lives (Okrepljeno poklicno izobraževanje in usposabljanje za boljše življenje), 
                  http://www.cedefop.europa.eu/en/publications-and-resources/publications/3067
                  ; Cedefop (2016), Key competences in vocational education and training (Ključne kompetence v poklicnem izobraževanju in usposabljanju), 
                  http://www.cedefop.europa.eu/en/publications-and-resources/country-reports/key-competences-in-vet
               
               
                  
                     (36)
                  
                        Evropska komisija (2017), Literature review of the reforms related to the 2006 European Framework of Key Competences for Lifelong Learning (Pregled literature o reformah v zvezi z evropskim okvirom ključnih kompetenc za vseživljenjsko učenje iz leta 2006); Evropska komisija (2017), Support of the stakeholder consultation in the context of the Key Competences Review, Report 1: Comparative Analysis of national and international competence frameworks (Podpora za posvetovanje z zainteresiranimi stranmi v okviru pregleda ključnih kompetenc, Prvo poročilo: Primerjalna analiza nacionalnih in mednarodnih okvirov kompetenc).
               
               
                  
                     (37)
                  
                        Evropska komisija (2017), Rethinking language and linguistic diversity in schools (Ponovni razmislek o jezikih in jezikovni raznolikosti v šolah), 
                  https://ec.europa.eu/education/sites/education/files/rethinking-language-report_en.pdf
                  .
               
               
                  
                     (38)
                  
                        Evropska komisija (2015), Science education for responsible citizenship (Izobraževanje na področju naravoslovja za odgovorno državljanstvo), 
                  http://ec.europa.eu/research/swafs/pdf/pub_science_education/KI-NA-26-893-EN-N.pdf
                  ; Evropska komisija (2011), Science education in Europe: National policies, practices and research (Izobraževanje na področju naravoslovja v Evropi: nacionalne politike, prakse in raziskave), 
                  http://ec.europa.eu/research/science-society/document_library/pdf_06/report-rocard-on-science-education_en.pdf
                  .
               
               
                  
                     (39)
                  
                        Cefai C., Bartolo P. A., Cavioni V., Downes, P. (2017), Integrating Social and Emotional Education (SEE) in the School Curriculum across the EU (Vključevanje socialnega in čustvenega izobraževanja v šolske programe po EU), poročilo mreže NESET II, Luksemburg: Urad za publikacije Evropske unije, v pripravi.
               
               
                  
                     (40)
                  
                        Evropska komisija (2017), Citizenship Education at School in Europe (Državljanska vzgoja v šolah v Evropi), 
                  https://ec.europa.eu/programmes/erasmus-plus/news/20171106-citizenship-education-school-europe-2017_en
                  . 
               
               
                  
                     (41)
                  
                        Evropska komisija (2016), Entrepreneurship Education at School in Europe (Podjetnostno izobraževanje v šolah v Evropi), 
                  https://webgate.ec.europa.eu/fpfis/mwikis/eurydice/images/4/45/195EN.pdf
                  . 
               
               
                  
                     (42)
                  
                        Mednarodno združenje za ocenjevanje uspešnosti izobraževanja IEA (2017), International Civic and Citizenship Study (ICCS) (Mednarodna študija o državljanstvu), v pripravi; JRC (2011), Civic Competence Composite Indicator (CCCI-2): Measuring Young People’s Civic Competence across Europe based on the IEA International Citizenship and Civic Education study (Sestavljeni kazalnik državljanske kompetence: merjenje državljanske kompetence mladih po Evropi na podlagi mednarodne študije o državljanski vzgoji IEA), 
                  http://publications.jrc.ec.europa.eu/repository/bitstream/JRC68398/lbna25182enn.pdf
                  . 
               
               
                  
                     (43)
                  
                        Evropska komisija (2016), Cultural Awareness and Expression Handbook (Priročnik o kulturni zavesti in izražanju), 
                  https://publications.europa.eu/sl/publication-detail/-/publication/6066c082-e68a-11e5-8a50-01aa75ed71a1
                  . 
               
               
                  
                     (44)
                  
                        UNESCO, Global Citizenship Education (Vzgoja za globalno državljanstvo), 
                  https://en.unesco.org/gced
                  ; Referenčni kompetenčni okvir Sveta Evrope za demokratično kulturo; 
                  OECD, Education 2030 (Izobraževanje 2030)
                  , 
                  https://www.coe.int/en/web/education/competences-for-democratic-culture
                  .
                  
               
               
                  
                     (45)
                  
                        Okvir digitalne kompetence; okvir podjetnostne kompetence, gl. opombi 30 in 31.
               
               
                  
                     (46)
                  
                        Cilj trajnostnega razvoja ZN 4, 
                  https://sustainabledevelopment.un.org/sdg4
                  . 
               
               
                  
                     (47)
                  
                        COM(2017) 250, gl. opombo 11.
               
               
                  
                     (48)
                  
                        COM(2017) 673, gl. opombo 6.
               
               
                  
                     (49)
                  
                        Evropska komisija (2017), Razmislek o socialni razsežnosti Evrope, 
                  https://ec.europa.eu/commission/sites/beta-political/files/reflection-paper-social-dimension-europe_sl.pdf
                  . 
               
               
                  
                     (50)
                  
                        2006/962/ES, gl. opombo 13.
               
               
                  
                     (51)
                  
                        OECD, Program mednarodne primerjave dosežkov učencev, 
                  http://www.oecd.org/pisa/
                  . 
               
               
                  
                     (52)
                  
                        OECD, Program za mednarodno ocenjevanje kompetenc odraslih, 
                  http://www.oecd.org/skills/piaac/
                  . 
               
               
                  
                     (53)
                  
                        OECD (2016), rezultati raziskave PISA 2015, gl. opombo 8.
               
               
                  
                     (54)
                  
                        Evropska komisija (2016), Pregled izobraževanja in usposabljanja za leto 2016, gl. opombo 9.
               
               
                  
                     (55)
                  
                        Evropska komisija, Pregled stanja na digitalnem področju za leto 2017. 
               
               
                  
                     (56)
                  
                        OECD (2016), rezultati raziskave PISA 2015, gl. opombo 8.
               
               
                  
                     (57)
                  
                        Evropska komisija (2017), Razmislek o izkoriščanju globalizacije, gl. opombo 4.
               
               
                  
                     (58)
                  
                        Sporočilo Komisije, Ponovni razmislek o izobraževanju: naložbe v spretnosti za boljše socialno-ekonomske rezultate, 
                  COM(2012) 669
                  .
               
               
                  
                     (59)
                  
                  
                        COM(2016) 381, gl. opombo 18.
                  
               
               
                  
                     (60)
                  
                        Skupno poročilo Sveta in Komisije iz leta 2010 o napredku pri izvajanju delovnega programa „Izobraževanje in usposabljanje 2010“, 2010/C 117/01, l. opombo 32; Skupno poročilo Sveta in Komisije za leto 2015 o izvajanju strateškega okvira za evropsko sodelovanje v izobraževanju in usposabljanju (ET 2020) (
                  2015/C 417/04
                  ).
               
               
                  
                     (61)
                  
                        UL C 398/01, gl. opombo 22.
               
               
                  
                     (62)
                  
                        UL C 189/15, gl. opombo 23.
               
               
                  
                     (63)
                  
                        Resolucija Sveta z dne 28. maja 2004 o krepitvi politik, sistemov in praks na področju vseživljenjske orientacije, 
                  http://www.consilium.europa.eu/ueDocs/cms_Data/docs/pressData/ en/educ/104236.pdf
                  ; Resolucija Sveta z dne 21. novembra 2008 o boljšem vključevanju vseživljenjske orientacije v strategije vseživljenjskega učenja.
               
               
                  
                     (64)
                  
                        Resolucija Združenih narodov, ki jo je sprejela Generalna skupščina Združenih narodov 25. septembra 2015, Spremenimo svet: agenda za trajnostni razvoj do leta 2030, 
                  http://www.un.org/ga/search/view_doc.asp?symbol=A/RES/70/1&Lang=E
                  .
               
               
                  
                     (65)
                  
                        Skupni evropski referenčni okvir za jezike: učenje, poučevanje, ocenjevanje, 
                  https://www.coe.int/en/web/common-european-framework-reference-languages
                  . 
               
               
                  
                     (66)
                  
                        Okvir digitalne kompetence, gl. opombo 30.
               
               
                  
                     (67)
                  
                        Okvir podjetnostne kompetence, gl. opombo 31.
               
               
                  
                     (68)
                  
                  
                        Competences for democratic culture – Living together as equals in culturally diverse democratic societies (Kompetence za demokratično kulturo – Živeti skupaj kot enakovredni posamezniki v večkulturnih demokratičnih družbah) (2016), 
                     https://rm.coe.int/16806ccc07
                     .
                  
               
               
                  
                     (69)
                  
                        Evropska komisija (2014), Science education for responsible citizenship (Izobraževanje na področju naravoslovja za odgovorno državljanstvo), gl. opombo 38.
               
               
                  
                     (70)
                  
                        Sklepi Sveta o vlogi mladinskega dela v podporo mladim pri razvoju bistvenih življenjskih spretnosti, ki so jim v pomoč pri uspešnem vstopanju v odraslost, dejavno državljanstvo in delovno življenje (22. maj 2017), 
                  http://data.consilium.europa.eu/doc/document/ST-9547-2017-INIT/sl/pdf
                  .  
               
               
                  
                     (71)
                  
                        Sklepi Sveta o izboljšanju medsektorskega sodelovanja za učinkovito reševanje socialno-ekonomskih izzivov mladih (27. maj 2015) 
                  2015/C 172/03
                  .
               
               
                  
                     (72)
                  
                        Sklepi Sveta o vlogi predšolske vzgoje in osnovnošolskega izobraževanja pri spodbujanju ustvarjalnosti, inovativnosti in digitalne kompetence (27. maj 2015) 
                  2015/C 172/05
                  .
               
               
                  
                     (73)
                  
                        COM(2017) 248, gl. opombo 20.
               
               
                  
                     (74)
                  
                        Priporočilo Sveta z dne 19. decembra 2016 z naslovom Poti izpopolnjevanja: Nove 
                        priložnosti za odrasle, 
                  http://eur-lex.europa.eu/legal-content/SL/TXT/PDF/?uri=CELEX:32016H1224(01)&from=SL
                  . 
               
               
                  
                     (75)
                  
                        
                  UL 2015/C 417/04
                  , Priloga II
               
               
                  
                     (76)
                  
                        COM(2017) 247, gl. opombo 21.
               
               
                  
                     (77)
                  
                        Na podlagi izkušenj in strokovnega znanja, pridobljenega pri oblikovanju skupnega evropskega referenčnega okvira za jezike, okvira digitalne kompetence in okvira podjetnostne kompetence.
               
               
                  
                     (78)
                  
                        Kot je okvir digitalne kompetence, gl. opombo 30.
               
               
                  
                     (79)
                  
                        Delovni dokument služb Komisije: Assessment of Key Competences in initial education and 
                        training: Policy Guidance (Ocenjevanje ključnih kompetenc v začetnem izobraževanju in usposabljanju: politične smernice), SWD(2012) 371.
               
               
                  
                     (80)
                  
                        Cilj trajnostnega razvoja ZN 4, gl. opombo 44.
               
            
      
    ---documentbreak--- 
      
         
               EVROPSKA KOMISIJA
            Bruselj,17.1.2018
            COM(2018) 24 final
            PRILOGA
            k
            predlogu za priporočilo Sveta
            o ključnih kompetencah za vseživljenjsko učenje
            {SWD(2018) 14 final}
            
               
         
         
            
               PRILOGA 
               Ključne kompetence za vseživljenjsko učenje 
                  Evropski referenčni okvir
            
            
               Ozadje in cilji
            
            
               Vsakdo ima pravico do kakovostnega in vključujočega izobraževanja, usposabljanja in vseživljenjskega učenja, da lahko ohrani in pridobi znanja in spretnosti, ki mu omogočajo polno udeležbo v družbi in uspešno obvladovanje prehodov na trgu dela.
            
            
               Vsakdo ima pravico do hitre in prilagojene pomoči za izboljšanje možnosti za zaposlitev ali samozaposlitev. To vključuje pravico do podpore za iskanje zaposlitve, usposabljanje in prekvalifikacijo.
            
            
               Ta načela so opredeljena v evropskem stebru socialnih pravic.
            
            
               V hitro spreminjajočem se in tesno povezanem svetu bo vsakdo potreboval širok nabor spretnosti in kompetenc ter jih moral razvijati skozi vse življenje. S ključnimi kompetencami, kakor so opredeljene v tem referenčnem okviru, se želi postaviti temelje za doseganje enakopravnejših in bolj demokratičnih družb. Te ključne kompetence so odziv na potrebo po vključujoči in trajnostni rasti, socialni koheziji in nadaljnjem razvoju demokratične kulture. 
            
            
               Glavni cilji referenčnega okvira so:
            
            
               a) določiti in opredeliti ključne kompetence, ki so potrebne za zaposljivost, osebnostno izpolnitev, aktivno državljanstvo in socialno vključevanje;
            
            
               b) zagotoviti evropsko referenčno orodje za oblikovalce politik, ponudnike izobraževanja in usposabljanja, delodajalce, izobraževalni kader ter same učence;
            
            
               c) podpirati prizadevanja na evropski, nacionalni, regionalni in lokalni ravni za spodbujanje razvoja kompetenc v okviru vseživljenjskega učenja.
            
            
               Ključne kompetence
            
            
               V tem priporočilu so kompetence opredeljene kot kombinacija znanja, spretnosti in odnosov, pri čemer: 
            
            
               a) znanje sestavljajo dejstva in podatki, koncepti, zamisli in teorije, ki so že uveljavljeni in podpirajo razumevanje določenega področja ali teme;
            
            
               b) so spretnosti opredeljene kot sposobnost in zmožnost izvajanja postopkov ter uporabe obstoječega znanja za doseganje rezultatov;
            
            
               c) odnosi opisujejo pripravljenost in miselnost, s katerim posameznik deluje ali se odziva na zamisli, osebe ali okoliščine.
            
            
               Ključne kompetence so tiste, ki jih vsi posamezniki potrebujejo za osebnostno izpolnitev in razvoj, zaposljivost, socialno vključenost in aktivno državljanstvo. Razvijajo se v okviru vseživljenjskega učenja, od zgodnjega otroštva skozi celotno odraslo dobo, in sicer s formalnim, neformalnim in priložnostnim učenjem.
            
            
               Vse ključne kompetence veljajo za enako pomembne, saj vsaka od njih prispeva k uspešnemu življenju v družbi. Lahko se uporabljajo v številnih različnih okoliščinah in kombinacijah. Prekrivajo se in povezujejo: bistveni vidiki enega področja podpirajo kompetenco na drugem. Spretnosti, kot so kritično mišljenje, reševanje problemov, timsko delo, sporazumevalne in pogajalske spretnosti, analitične spretnosti, ustvarjalnost in medkulturne spretnosti, so del vseh ključnih kompetenc. 
            
            
               ·Referenčni okvir določa osem ključnih kompetenc:
            
            
               ·pismenost,
            
         
         
            
               ·jezikovna kompetenca,
            
            
               ·matematična, naravoslovna, tehniška in inženirska kompetenca,
            
            
               ·digitalna kompetenca,
            
            
               ·osebnostna, socialna in učna kompetenca,
            
            
               ·državljanska kompetenca,
            
            
               ·podjetnostna kompetenca, 
            
            
               ·kulturna zavest in izražanje.
            
            
               1.Pismenost
            
            
               Pismenost je sposobnost prepoznati, razumeti, izraziti, ustvariti in razlagati koncepte, čustva, dejstva in mnenja v ustni in pisni obliki z uporabo vizualnega, zvočnega in digitalnega gradiva na vseh področjih in v vseh okoliščinah. Pomeni sposobnost uspešnega sporazumevanja in povezovanja z drugimi na ustrezen in ustvarjalen način. 
            
            
               Razvoj pismenosti je temelj za nadaljnje učenje in nadaljnjo jezikovno interakcijo. Odvisno od okoliščin se lahko pismenost razvije v maternem jeziku, jeziku šolanja in/ali uradnem jeziku države ali regije. 
            
            
               Bistveno znanje, spretnosti in odnosi, povezani s to kompetenco
            
            
               Pismenost vključuje sposobnost branja in pisanja ter dobrega razumevanja pisnih informacij. Posameznik mora poznati besednjak, imeti funkcionalno znanje slovnice in poznati funkcije jezika. Vključuje ozavenščenost o glavnih vrstah verbalne interakcije, različnih literarnih in neliterarnih besedil ter glavnih značilnostih različnih slogov in registrov jezika.
            
            
               Posamezniki bi se morali biti sposobni ustno in pisno sporazumevati v različnih okoliščinah ter spremljati in prilagajati lastno sporazumevanje zahtevam danih okoliščin. Ta kompetenca vključuje tudi sposobnost razlikovanja in uporabe različnih vrst virov, iskanja, zbiranja in obdelave informacij, uporabe pripomočkov ter oblikovanja in izražanja lastnih ustnih in pisnih argumentov na prepričljiv način, ki ustreza okoliščinam.
            
            
               Pozitiven odnos do pismenosti vključuje pripravljenost za kritičen in konstruktiven dialog, razumevanje estetskih lastnosti ter zanimanje za interakcijo z drugimi. To pomeni tudi ozaveščenost o vplivu jezika na druge in potrebo po razumevanju in uporabi jezika na pozitiven in družbeno odgovoren način.
            
            
               2.Jezikovna kompetenca
            
            
               Ta kompetenca določa sposobnost ustrezne uporabe različnih jezikov za učinkovito sporazumevanje. Zanjo na splošno veljajo iste glavne razsežnosti spretnosti kot za pismenost: temelji na sposobnosti razumevanja, izražanja in razlage konceptov, misli, čustev, dejstev in mnenj tako v ustni kot pisni obliki (poslušanje, govor, branje in pisanje) v različnih ustreznih socialnih in kulturnih okoliščinah v skladu z željami ali potrebami posameznika. Če je ustrezno, lahko vključuje ohranjanje in nadaljnji razvoj kompetence maternega jezika.
            
            
               Bistveno znanje, spretnosti in odnosi, povezani s to kompetenco
            
            
               Ta kompetenca zahteva poznavanje besednjaka in funkcionalno znanje slovnice različnih jezikov ter ozaveščenost o glavnih vrstah verbalne interakcije in registrov jezika. Pomembni so poznavanje socialnih dogovorov, kulturni vidik in spremenljivost jezikov.
            
            
               Bistvene spretnosti za to kompetenco so sposobnost razumevanja govornih sporočil, začenjanja, nadaljevanja in sklepanja pogovorov ter branja, razumevanja in pisanja besedil na različnih ravneh znanja v različnih jezikih, v skladu s potrebami posameznika. Posamezniki bi morali biti sposobni ustrezno uporabljati orodja ter se jezikov formalno, neformalno in priložnostno učiti vse življenje. 
            
            
               Pozitiven odnos vključuje spoštovanje kulturne raznovrstnosti, zanimanje in radovednost za različne jezike ter medkulturno sporazumevanje. Prav tako vključuje spoštovanje jezikovnega profila vsakega posameznika, tudi spoštovanje maternega jezika pripadnikov manjšin in/ali oseb z migrantskim ozadjem. 
            
         
         
            
               3.Matematična, naravoslovna, tehniška in inženirska kompetenca 
            
            
               A. Matematična kompetenca je sposobnost usvojitve in uporabe matematičnega mišljenja za reševanje raznovrstnih težav v vsakdanjem življenju. To je nadgradnja računske pismenosti, in sicer sta poleg znanja poudarjena postopek in dejavnost. Matematična kompetenca v različnem obsegu vključuje sposobnost in pripravljenost za uporabo matematičnih načinov mišljenja (logično in prostorsko mišljenje) ter predstavljanja (formule, modeli, konstrukcije, grafikoni in razpredelnice).
            
            
               B. Naravoslovna kompetenca se nanaša na sposobnost in pripravljenost za uporabo znanja in metodologije, s katerima se razlaga narava, za postavljanje vprašanj in sklepanje na podlagi dokazov. Tehniška in inženirska kompetenca pomenita uporabo navedenega znanja in metodologije v odziv na zaznane človekove želje ali potrebe. Naravoslovna, tehniška in inženirska kompetenca vključujejo razumevanje sprememb, ki jih povzroča človekova dejavnost, in odgovornosti posameznega državljana.
            
            
               Bistveno znanje, spretnosti in odnosi, povezani s to kompetenco
            
            
               A. Potrebno znanje matematike vključuje temeljito poznavanje številk, merskih enot in struktur, osnovnih operacij in osnovnih matematičnih predstavitev, razumevanje matematičnih izrazov in pojmov ter ozaveščenost o vprašanjih, na katera lahko matematika ponudi odgovor.
            
            
               Posameznik bi moral biti sposoben uporabljati temeljna matematična načela in postopke v vsakodnevnih okoliščinah doma in v službi (npr. finančne spretnosti) ter slediti nizu argumentov in ga ocenjevati. Sposoben bi moral biti matematično misliti, razumeti matematične dokaze, se sporazumevati v matematičnem jeziku in uporabljati ustrezne pripomočke, vključno s statističnimi podatki in grafikoni. 
            
            
               Pozitiven odnos do matematike temelji na spoštovanju resnice in pripravljenosti za iskanje razlogov ter za ocenjevanje njihove veljavnosti.
            
            
               B. V naravoslovju, tehniki in inženirstvu bistveno znanje sestavljajo osnovna načela narave, temeljni znanstveni koncepti, teorije, načela in metode, tehnika, tehnološki proizvodi in postopki ter razumevanje vpliva naravoslovja, tehnike, inženirstva in človekove dejavnosti na splošno na naravo. Te kompetence bi morale posameznikom omogočiti boljše razumevanje napredka, omejitev in tveganj znanstvenih teorij, uporab ter tehnologij v družbah nasploh (pri sprejemanju odločitev, vrednotah, moralnih vprašanjih, kulturi itd.).
            
            
               Spretnosti vključujejo razumevanje znanosti kot postopka za raziskovanje narave s kontroliranimi eksperimenti, sposobnost uporabe tehnoloških orodij in strojev ter znanstvenih podatkov in ravnanja z njimi za doseganje cilja ali odločanja ali sklepanja na podlagi dokazov ter pripravljenost ovreči lastna prepričanja, kadar so v nasprotju z novimi izkustvenimi ugotovitvami. Posamezniki bi morali biti sposobni prepoznati bistvene značilnosti znanstvenega raziskovanja ter posredovati sklepe in razloge, ki so do njih privedli.
            
            
               Kompetenca vključuje odnos kritične presoje in radovednosti, upoštevanje etičnih vprašanj ter spoštovanje varnosti in okoljske trajnosti, zlasti glede znanstvenega in tehnološkega napredka v odnosu do samega sebe, družine, skupnosti in globalnih vprašanj.
            
            
               4.Digitalna kompetenca
            
            
               Digitalna kompetenca vključuje samozavestno, kritično in odgovorno uporabo digitalnih tehnologij ter interakcijo z njimi pri učenju, delu in udeležbi v družbi. Vključuje informacijsko in podatkovno pismenost, sporazumevanje in sodelovanje, ustvarjanje digitalnih vsebin (tudi programiranje), varnost (tudi digitalno dobro počutje in kompetence v zvezi s kibernetsko varnostjo) in reševanje problemov. 
            
            
               Bistveno znanje, spretnosti in odnosi, povezani s to kompetenco
            
            
               Posamezniki bi morali razumeti, kako lahko digitalne tehnologije podprejo sporazumevanje, ustvarjalnost in inovativnost, ter se zavedati njihovih priložnosti, omejitev, vpliva in tveganj. Razumeti bi morali splošna načela, mehanizme in logiko, na katerih temeljijo razvijajoče se digitalne tehnologije, ter poznati osnovne funkcije in uporabo različnih naprav, programske opreme in mrež. Posamezniki bi morali kritično pristopati k veljavnosti, zanesljivosti in učinku informacij in podatkov, ki so na voljo prek digitalnih sredstev, ter se zavedati pravnih in etičnih načel pri uporabi digitalnih tehnologij.
            
            
               Posamezniki bi morali biti sposobni uporabiti digitalne tehnologije za svoje aktivno državljanstvo in socialno vključevanje, sodelovanje z drugimi in ustvarjalnost za osebnostne, socialne ali poslovne cilje. Spretnosti vključujejo sposobnost uporabe digitalnih vsebin, dostopanja do njih ter njihovega filtriranja, ocenjevanja, ustvarjanja, programiranja in razširjanja. Posamezniki bi morali biti sposobni upravljati in ščititi informacije, vsebine, podatke in digitalne identitete ter prepoznati in učinkovito uporabljati programsko opremo, naprave, umetno inteligenco ali robote.
            
            
               Uporaba digitalnih tehnologij in vsebin zahteva premišljen in kritičen, a radoveden, odprt in napreden odnos do njihovega razvoja. Prav tako zahteva etičen, varen in odgovoren pristop k uporabi teh orodij.
            
            
               5.Osebnostna, socialna in učna kompetenca
            
            
               Osebnostna, socialna in učna kompetenca je sposobnost razmisleka o sebi, učinkovitega upravljanja časa in informacij, konstruktivnega sodelovanja z drugimi, odpornosti ter upravljanja svojega učenja in kariere. Vključuje sposobnost soočanja z negotovostjo in kompleksnostjo, učenja učenja, podpore svojemu fizičnemu in čustvenemu dobremu počutju, empatije in obvladovanja sporov. 
            
            
               Bistveno znanje, spretnosti in odnosi, povezani s to kompetenco
            
            
               Za uspešne medosebne odnose in socialno udeležbo je bistveno razumeti splošno sprejeta pravila obnašanja in sporazumevanja v različnih družbah in okoljih. Osebnostna, socialna in učna kompetenca zahteva tudi poznavanje elementov zdravega duha, telesa in življenjskega sloga. Posameznik bi moral poznati učne strategije, ki mu najbolj ustrezajo, svoje potrebe po razvoju kompetenc in različne načine za razvoj kompetenc ter iskanje priložnosti za izobraževanje in usposabljanje ter karierne priložnosti in usmerjanje ali podporo, ki sta na voljo. 
            
         
         
            
               Spretnosti vključujejo sposobnost prepoznati svoje zmožnosti, se osredotočiti, soočiti s kompleksnostjo, kritično misliti in odločati. To vključuje sposobnost učenja in dela v sodelovanju z drugimi in samostojno ter organiziranja in vztrajanja pri učenju, ocenjevanja in deljenja tega učenja, po potrebi iskanja podpore in učinkovitega upravljanja svoje kariere ter socialnih interakcij. Posamezniki bi morali biti odporni in sposobni soočanja z negotovostjo in stresom. Morali bi biti sposobni konstruktivnega sporazumevanja v različnih okoljih, sodelovanja v skupinah in pogajanja. To vključuje izkazovanje strpnosti, izražanje in razumevanje različnih stališč ter sposobnost vlivanja zaupanja in empatije. 
            
            
               Ta kompetenca temelji na pozitivnem odnosu do lastnega osebnostnega, socialnega in fizičnega dobrega počutja ter učenja vse življenje. Temelji na sodelovanju, samozavesti in integriteti. To vključuje spoštovanje drugih in pripravljenost na premagovanje predsodkov ter sklepanje kompromisov. Posamezniki bi morali biti sposobni opredeliti in določiti cilje, se motivirati ter razviti odpornost in samozavest za uspešno učenje vse življenje. V reševanje problemov usmerjen odnos podpira učenje in posameznikovo sposobnost premagovati ovire in obvladovati spremembe. Vključuje željo po uporabi predhodno pridobljenega znanja in življenjskih izkušenj ter radovednost, ki posameznika spodbudi k iskanju priložnosti za učenje ter razvoj v različnih življenjskih okoliščinah.
            
            
               6.Državljanska kompetenca
            
            
               Državljanska kompetenca je sposobnost ravnanja kot odgovoren državljan in polne udeležbe v državljanskem in socialnem življenju na podlagi razumevanja socialnih, gospodarskih ter političnih konceptov in struktur, razvoja dogodkov v svetu ter trajnostnega razvoja. 
            
            
               Bistveno znanje, spretnosti in odnosi, povezani s to kompetenco
            
            
               Državljanska kompetenca temelji na poznavanju osnovnih konceptov v zvezi s posamezniki, skupinami, delovnimi organizacijami, družbo, gospodarstvom in kulturo. To vključuje razumevanje skupnih evropskih vrednot iz člena 2 Pogodbe o Evropski uniji in Listine Evropske unije o temeljnih pravicah. Vključuje poznavanje sodobnih dogodkov ter kritično razumevanje glavnih dogodkov v nacionalni, evropski in svetovni zgodovini. Poleg tega vključuje ozaveščenost o ciljih, vrednotah in politikah socialnih in političnih gibanj ter trajnostnih sistemov, zlasti glede podnebnih in demografskih sprememb na svetovni ravni ter njihovih vzrokov. Bistvena sta poznavanje evropskega povezovanja ter zavedanje raznolikosti in kulturnih identitet v Evropi in svetu. To vključuje razumevanje večkulturnih in družbenogospodarskih razsežnosti evropskih družb ter prispevka nacionalne kulturne identitete evropski.
            
            
               Spretnosti državljanske kompetence so povezane s sposobnostjo učinkovitega sodelovanja z drugimi v skupnem ali javnem interesu, vključno s trajnostnim razvojem družbe. To vključuje kritično mišljenje in konstruktivno udeležbo v dejavnostih skupnosti ter odločanje na vseh ravneh – od lokalne in nacionalne do evropske in mednarodne. To vključuje tudi sposobnost dostopanja, kritičnega razumevanja in interakcije s tradicionalnimi in novimi oblikami medijev. 
            
            
               Podlaga za odgovoren in konstruktiven odnos je spoštovanje človekovih pravic kot temelja demokracije. Konstruktivna udeležba vključuje pripravljenost na udeležbo v demokratičnem odločanju na vseh ravneh in v državljanskih dejavnostih. Vključuje podporo družbeni in kulturni raznolikosti, enakosti spolov in socialni koheziji, pripravljenost spoštovati zasebnost drugih ter prevzemanje odgovornosti za okolje. Zanimanje za politična in družbeno-gospodarska gibanja in medkulturno sporazumevanje je potrebno za pripravljenost na premagovanje predsodkov in sklepanje kompromisov, ko je to potrebno, in za zagotavljanje socialne pravičnosti in poštenosti.
            
            
               7.Podjetnostna kompetenca
            
            
               Podjetnostna kompetenca pomeni zmožnost izkoriščanja priložnosti in uresničevanja zamisli ter pretvarjanja teh priložnosti in zamisli v vrednost za druge. Temelji na ustvarjalnosti, kritičnem mišljenju in reševanju problemov, dajanju pobud in vztrajnosti ter sposobnosti za sodelovanje pri načrtovanju in vodenju projektov s kulturno, socialno ali poslovno vrednostjo.
            
            
               Bistveno znanje, spretnosti in odnosi, povezani s to kompetenco
            
            
               Podjetnostna kompetenca zahteva zavedanje, da obstajajo različne okoliščine in priložnosti za udejanjanje zamisli z osebnimi, socialnimi in poklicnimi dejavnostmi, ter razumevanje njihovega nastanka. Posamezniki bi morali poznati in razumeti pristope k načrtovanju in vodenju projektov, kar vključuje tako postopke kot vire. Morali bi razumeti ekonomijo ter družbene in gospodarske priložnosti in izzive, s katerimi se sooča delodajalec, organizacija ali družba. Zavedati bi se morali tudi etičnih načel ter lastnih prednosti in slabosti.
            
            
               Podjetniške spretnosti temeljijo na ustvarjalnosti, ki vključuje domišljijo, strateško mišljenje in reševanje problemov, ter kritičnem in konstruktivnem razmisleku v razvijajočih se ustvarjalnih procesih in inovativnosti. Vključujejo sposobnost delovanja posamično ali sodelovanja v skupinah, mobilizacije virov (ljudi in stvari) ter vzdrževanja dejavnosti. To vključuje sposobnost sprejemanja finančnih odločitev glede stroškov in vrednosti. Bistvena je sposobnost učinkovitega sporazumevanja in pogajanja z drugimi in soočanja z negotovostjo, dvoumnostjo in tveganjem v okviru sprejemanja informiranih odločitev.
            
            
               Za podjetnostni odnos so značilni samoiniciativnost in aktivnost, proaktivnost, pogled v prihodnost, pogum in vztrajnost pri doseganju ciljev. Vključuje željo po motiviranju drugih in vrednotenju njihovih zamisli, empatijo ter skrb za ljudi in svet ter sprejemanje odgovornosti z etičnim pristopom v celotnem procesu.
            
            
               8.Kulturna zavest in izražanje
            
            
               Kompetenca kulturne zavesti in izražanja vključuje razumevanje in spoštovanje načinov ustvarjalnega izražanja ter sporočanja zamisli in pomena v različnih kulturah ter z različnimi vrstami umetniških in drugih kulturnih oblik. Vključuje zavzetost za razumevanje, razvoj in izražanje lastnih zamisli ter občutka mesta ali vloge v družbi na različne načine in v različnih okoliščinah.
            
            
               Bistveno znanje, spretnosti in odnosi, povezani s to kompetenco
            
            
               Ta kompetenca zahteva poznavanje lokalnih, nacionalnih, evropskih in svetovnih kultur ter načinov izražanja, vključno z njihovimi jeziki, dediščino in tradicijami, in kulturnih proizvodov ter razumevanje morebitnega medsebojnega vpliva teh načinov izražanja in zamisli posameznika. Vključuje razumevanje različnih načinov sporočanja zamisli med ustvarjalcem, udeležencem in občinstvom v pisnih, tiskanih in digitalnih besedilih, gledališču, filmu, plesu, igrah, umetnosti in oblikovanju, glasbi, običajih in arhitekturi ter hibridnih oblikah. Zahteva razumevanje lastne razvijajoče se identitete v svetu kulturne raznolikosti ter kako lahko umetnost in druge kulturne oblike izražajo pogled na svet in ga oblikujejo.
            
            
               Spretnosti vključujejo sposobnost izražanja in razlage figurativnih in abstraktnih zamisli, izkušenj in čustev z empatijo, in sicer v vrsti umetnosti in drugih kulturnih oblikah. Spretnosti vključujejo tudi sposobnost prepoznati in izkoristiti priložnosti za osebnostno, socialno in poslovno vrednost skozi umetnost in druge kulturne oblike ter sposobnost sodelovanja v ustvarjalnem procesu, tako posamično kot skupaj.
            
            
               Pomembno je biti odprt za raznolikost kulturnega izražanja in to raznolikost spoštovati ter imeti etičen in odgovoren pristop k intelektualni in kulturni lastnini. Pozitiven odnos vključuje tudi zanimanje za svet, odprtost za nove možnosti in pripravljenost za sodelovanje v kulturnih izkušnjah. 
            
         
         
            
               9.Podpiranje razvoja ključnih kompetenc
            
            
               Ključne kompetence so dinamična kombinacija znanja, spretnosti in odnosov, ki jih učenec potrebuje za svoj razvoj skozi vse življenje od zgodnjega otroštva dalje. Visokokakovostno in vključujoče izobraževanje, usposabljanje in vseživljenjsko učenje vsem nudijo priložnosti za razvoj ključnih kompetenc; v kompetence usmerjeni pristopi se torej lahko uporabljajo v vseh kontekstih izobraževanja, usposabljanja in učenja skozi vse življenje. 
            
            
               Pri podpori v kompetence usmerjenemu izobraževanju, usposabljanju in učenju v okviru vseživljenjskega učenja so bili ugotovljeni trije izzivi: uporaba različnih učnih pristopov in kontekstov, podpora učiteljem in drugemu izobraževalnemu kadru ter ocenjevanje in vrednotenje razvoja kompetenc. Za reševanje navedenih izzivov obstajajo dobre prakse:
            
            
               a.različni učni pristopi in konteksti:
            
            
               (a)učenje lahko obogatijo meddisciplinarno učenje, partnerstva med različnimi ravnmi izobraževanja, akterji usposabljanja in učenja, tudi s trga dela, ter koncepti, kot so pristopi, ki zajemajo celo šolo, s poudarkom na sodelovalnem poučevanju in učenju, aktivni udeležbi in odločanju učencev. Za učinkovit razvoj kompetenc pa so lahko ključni medsektorsko sodelovanje med institucijami za izobraževanje in usposabljanje ter zunanjimi akterji s področja industrije, umetnosti, športa in mladine, visokošolskih ali raziskovalnih ustanov;
            
            
               (b)pridobivanje osnovnih spretnosti in širši razvoj kompetenc se lahko spodbujata s sistematičnim dopolnjevanjem akademskega učenja z družbenim in čustvenim učenjem, umetnostjo ter športom. Krepitev osebnostnih, socialnih in učnih kompetenc od zgodnjega otroštva lahko predstavlja temelj za razvoj osnovnih spretnosti;
            
            
               (c)metodologije učenja, kot so raziskovalno, projektno in kombinirano učenje ter učenje skozi umetnost in igro, lahko povečajo motivacijo in zavzetost. Enako lahko izkustveno učenje, učenje skozi delo in znanstvene metode v naravoslovju, tehniki, inženirstvu in matematiki spodbujajo razvoj številnih kompetenc;
            
            
               (d)učence, izobraževalni kader in ponudnike izobraževanja ali usposabljanja bi se lahko spodbujalo k uporabi digitalnih tehnologij za izboljšanje učenja in podporo razvoju digitalne kompetence. Na primer z udeležbo v pobudah Unije, kot je evropski teden programiranja
                  1
               . Uporaba orodij za samoocenjevanje, kot je SELFIE
                  2
               , bi lahko izboljšala digitalne zmožnosti ponudnikov izobraževanja, usposabljanja in učenja; 
            
            
               (e)posebej koristne za mlade, pa tudi za odrasle in učitelje, bi lahko bile določene priložnosti za podjetniške izkušnje, kot so minipodjetja, pripravništva v podjetjih ali obiski podjetnikov na institucijah za izobraževanje in usposabljanje. Mladi bi lahko imeli priložnost, da v obdobju primarnega ali sekundarnega izobraževanja pridobijo vsaj eno podjetniško izkušnjo. Partnerstva med šolami in industrijo ter platforme na lokalni ravni zlasti na podeželju so lahko ključni akterji pri širjenju podjetnostne izobrazbe. Ustrezno usposabljanje in podpora za učitelje in vodstvene delavce bi lahko bila ključna za ustvarjanje trajnega napredka in vodenja;
            
            
               (f)jezikovna kompetenca se lahko razvija s tesnim sodelovanjem z izobraževanjem, usposabljanjem in učenjem v tujini, mobilnostjo izobraževalnega kadra in učencev ali uporabo eTwinninga, EPALE in/ali drugih podobnih spletnih portalov;
            
            
               (g)mladi in odrasli, prikrajšani zaradi svojega socialno-ekonomskega položaja ali migrantskega ozadja ali ki imajo posebne izobraževalne potrebe, bi lahko dobili ustrezno podporo v vključujočem okolju in tako uresničili svoj izobrazbeni potencial. Tako podporo bi lahko predstavljala jezikovna, akademska ali čustvena podpora, medsebojni kovčing, obšolske dejavnosti, karierna orientacija ali materialna podpora;
            
            
               (h)sodelovanje med izobraževanjem, usposabljanjem in učenjem na vseh ravneh je lahko ključno za izboljšanje neprekinjenosti razvoja kompetenc učencev skozi življenje in razvoj inovativnih učnih pristopov; 
            
            
               (i)sodelovanje med izobraževanjem in usposabljanjem ter neizobraževalnimi partnerji v lokalnih skupnostih in delodajalci skupaj s formalnim in neformalnim učenjem podpira razvoj kompetenc in lahko olajša prehod iz izobraževanja v zaposlitev;
            
            
               b.podpora izobraževalnemu kadru:
            
            
               (a)vključitev v kompetence usmerjenih pristopov k izobraževanju, usposabljanju in učenju v začetno izobraževanje in stalni strokovni razvoj lahko izobraževalnemu kadru pomaga spremeniti poučevanje in učenje v njihovih okoljih ter ga usposobiti za izvajanje pristopa; 
            
            
               (b)izobraževalni kader bi lahko podprli s pripravo v kompetence usmerjenih pristopov v njihovih specifičnih kontekstih z izmenjavami osebja in medsebojnim učenjem, kar bi omogočilo fleksibilnost in samostojnost pri organizaciji učenja z mrežami, sodelovanjem in izkustvenimi skupnostmi;
            
            
               (c)izobraževalnemu kadru bi lahko nudili pomoč pri ustvarjanju inovativnih praks, sodelovanju v raziskavah in ustrezni uporabi novih tehnologij pri v kompetence usmerjenih pristopih k poučevanju in učenju; 
            
            
               (d)izobraževalnemu kadru bi lahko nudili usmerjanje in dostop do strokovnih centrov, ustrezna orodja in gradivo pa lahko obogatijo metode in prakse poučevanja in učenja;
            
            
               c.ocenjevanje in vrednotenje razvoja kompetenc: 
            
            
               (a)opisi ključnih kompetenc bi se lahko pretvorili v okvire za učne izide, ki bi jih lahko lahko dopolnjevala ustrezna orodja za diagnostično, formativno in sumativno ocenjevanje in vrednotenje na ustreznih ravneh
                  3
               ; 
            
         
         
            
               (b)zlasti digitalne tehnologije bi lahko prispevale k zajemanju različnih razsežnosti napredka učencev, vključno s podjetnostnim učenjem;
            
            
               (c)pripravili bi lahko različne pristope k ocenjevanju ključnih kompetenc v neformalnem in priložnostnem učenju, vključno s povezanimi dejavnostmi delodajalcev, svetovalcev in socialnih partnerjev. Ti bi morali biti na voljo vsem, zlasti pa nizko usposobljenim posameznikom, ki bi jih podprli pri napredovanju v nadaljnje učenje;
            
            
               (d)vrednotenje učnih izidov, pridobljenih z neformalnim in priložnostnim učenjem, bi se lahko razširilo in postalo trdnejše v skladu s priporočilom Sveta o potrjevanju neformalnega in priložnostnega učenja, vključno z različnimi postopki vrednotenja in uporabe orodij, kot sta Europass in Youthpass.
            
         
         
            
                  
                     (1)
                  
                        Evropski teden programiranja, http://codeweek.eu/
               
               
                  
                     (2)
                  
                        Orodje za samoocenjevanje digitalne zmogljivosti (SELFIE), 
                  https://ec.europa.eu/jrc/en/digcomporg/selfie-tool
                  , ali 
                        HEInnovate, 
                  https://heinnovate.eu/
                  .
               
               
                  
                     (3)
                  
                        Npr. skupni evropski referenčni okvir za jezike, okvir digitalne kompetence, okvir podjetnostne kompetence pa tudi opisi kompetenc PISA nudijo podporno gradivo za ocenjevanje kompetenc.